IraMaria: MY SKIN\nMun blogin luetuimpia ja tekstejä on parin vuoden takainen akne-postaus. Sen jälkeen monesti on tultu kyselemään voisinko vielä kirjoittaa, kuinka siitä selvisin ja olen lupaillu näyttää vielä pahempia kuvia. Älkää lukeko jos alkaa etomaan huononnäköinen iho, lisäksi kerron aika tarkasti tilanteista, niin varoitan jo etukäteen vähän henkilökohtaisemmasta tekstistä... "Eihän toi nyt niin paha ole"-kommenttia laittavat voi miettiä miltä mahtaa tuntua, kun iho on pitkään ollut hyvässä kunnossa ja yhtäkkiä sä et uskalla lähteä kotoonta edes kouluun ilman kamalaa stressiä. Se mun naaman tilanne yksinkertaisesti vain riistäytyi käsistä ja mun itsetunto koki kovan alamäen. Mä kerron nyt teille tarkemmin tuosta mun tilanteesta ja nyt jälkeen päin siitä on paljon helpompi puhua kokemuksena.\nKaikki alkoi 2011 marraskuun tietämillä pienellä stressillä jolloin mä sain jo muutamia pahempia epäpuhtauksia naamaan. Mulle stressi aiheuttaa pakonomaisia juttuja kuten, kynsien repimisen. No tässä tilanteessa kaikki näkyi mun naamassa. Tilanne paheni ja tilannetta ei helpottanut, että parisuhdekin oli vähän vaakalaudalla tuona talvena, johtuen erinäisistä syistä. Lisäksi mun sormessa oli kynsivallin tulehdus ja se lähti kokonaan irti, joten voi olla että naama sai siitä jotain bakteereita. Mun melkein koko naama oli tulehtunut. Joka kerta, kun pääsin kotiin mä revin pakonomaisesti ruvet auki (siitä seurasi aina verta ja paperien tuputtelua) ja naamaa kuumotti koko ajan. Tottakai ne bakteerit vaan levisivät, koska mä en pystynyt jättämään naamaani rauhaan. Mä jotenkin luulin, että se auttaisi finnejä lähtemään. En pystynyt antaa niiden vain olla, koska ne näytti ihan kamalilta. Meni kolme kuukautta ja tilanne meni vain huonompaan suuntaan.\nMua nolotti. Häpesin kulkea kadulla ja ystäviä nähdessä kerroin ensimmäiseksi miksi näytän tältä. En mä tiedä katsoiko oikeasti kukaan niin pahasti mun naamaa, kuin mitä itse sen näin. Yhessä vaiheessa mun poskissa oli sen verran pahat vekit, että jouduin valehtelemaan niistä kysyville, että olen törmännyt kaapin kulmaan. Enhän voinut sanoa, että olen repinyt ne sen verran monta kertaa, että ne ovat pahentuneet. Alkoi meikkikierre. Pistin joka päivä naamaan vähintään 5 kertaa uudet pakkelit, koska halusin peittää edes ne pienimmät jäljet, mulla oli aina paksu kerros meikkivoidetta ja puuteria tuputtelin koko ajan. Näytin varmasti entistä kamalemmalta. Voin sanoa, että jos olisin pitänyt ihon puhtaana, olisi se voinu auttaa edes vähän... En siis myöskään tajunnut ottaa yhtäkään kuvaa ihosta ilman meikkiä. :(\nKaikki kotikonstit oli kokeiltu, eikä mikään tuntunu auttavan. Apteekkien naamarasvat tuntui olevan humpuukia ja mun iho vain ärtyi niistä. Menin yksityiselle iholääkärille. Mulle todettiin ahdistuneisuutta, no, ei ihme. Ja todettiin myös, että mun iho on yliherkkä. Eli jos raapasin mun naamaa, jäi siitä jälki helposti ja punoitus.\nSain reseptilääkkeet. Vahvat antibiootit, histamiinia, ja kahta eri voidetta. Lisäksi kävin vaihtamassa mun e-pillerit sopiviksi iholle. Ensimmäisinä kuukausina en huomannut muuta kuin, että naaman iho kuoriutui aivan koko ajan, se oli tosi noloa olla töissä, kun ihoa irtoili. Vaihdoin voiteet vahvoihin (Avitcid ja fucidin) ja ne viimein alkoi kuivattaa mun ihoa. Tässä vaiheessa mun iho oli hyvin, hyvin ohut ja näin ollen punastuminen ja kaikki reaktiot näkyi hyvin pahasti! Itkin monena iltana, että miksi juuri minä, tuntui pahalta.\nKuinka ollakkaan lääkkeistä näytti olevan jotain hyötyä, huhtikuussa mun iho alkoi mennä hieman parempaan suuntaan. Olin niin onnellinen, että tajusin silloin mennä lääkärille. Epäpuhtaudet alkoi kuivua ja olin syönyt 4 kuukautta antibiootteja. Se oli aika hirveetä olla niin pitkään kuurilla. Oli aika lopettaa antibiootit, en enää halunnu syödä niitä ja naama oli rauhoittunut aika hyvin. Olin myös oppinut hillitsemään mun naamaan koskemista.\nHeinäkuun loppu 2012. Arpia.. arpia kaikkialla. Mitä mä teen, jos mun naama jää kuoppaiseksi koko iäksi? En enää syönyt antibiootteja, mutta edelleen mun herkästä ihosta johtuen jatkaisin vuoden histamiinin syömistä. Aloin käyttämään ACO:n puhdistustuotteita ja mun iho tykkäsikin niistä.\nMun naama alkoi näyttämään hieman normaalilta. Olin tosi onnellinen ja ylpeä, että selviydyin tähän asti :) Jostain syystä arvetkin alkoi hälvenemään, jes mikä fiilis. Kunnes...Syksyn lopulla mun leuka puhkesi täyteen epäpuhtauksia ja lisäksi mun leuan iho halkesi hyvin pahasti. Tuntui tosi pahalta, koska pelkäsin, että kaikki alkaisi taas alusta. Mitä jos jäisin kierteeseen?\nOnneksi ei mennyt montaa kuukautta, kun sain hoidettua voiteiden avulla mun leuan kuntoon, ihmeen kaupalla!\nOli taas talvi. Musta puhkui itsevarmuus, mä selvisin, SELVISIN. Mä tunsin suurta kiitollisuutta, että mun iho näytti terveeltä. Miten voi olla mahdollista, että mulla ei näkynyt enää arpia? Vastahan mun naama oli täynnä pahoja jälkiä. Ihme oli tapahtunut :) Mä kerroin innoissani monelle ystävälle, kuinka kiitollinen olin mun parantuneesta ihosta. Alempana kuva saman 2012 vuoden joulukuulta jolloin mun iho näytti jo tosi hyvältä. Kuvat otin vanhasta postauksesta.\nNäin siinä sitten kävi. Mä oon myös tosi tyytyväinen pillereiden vaihtoon, se oli suurena osana mun ihon parantumisessa. Aknen jälkeen naama on pysynyt tosi hyvässä kunnossa. Välillä ilmestyy 1-3 jälkeä, mutta niissä ei mene kauaa, kun ne jo kuivuu pois. Lisäksi oon oppinu, että puhtaus on kaiken A ja O. Mä EN käytä enää meikkivoidetta koko naamalla, sain jonkinlaiset traumat, en vaan pysty... En todellakaan tuomitse niitä ketkä silleen tekee, mutta mä oon nykyään niin onnellinen, että voin tosiaan pitää ihoni raikkaana ja käyttää vähemmän meikkiä.\nTottakai pelottaa usein yhdenkin finnin(kamalin sana ikinä) tullessa, että mitä jos se rumba taas puhkeaa, mutta niin ei ole enää käynyt. Nykyään huomaan arvet ainoastaan urheillessa tai punastuessa ja se kyllä ärsyttää, että mun naama menee punaiseksi hyvin herkästi. Yksi ystävä kysyikin kerran, että "herranjumala Ira mitä sun iholle tapahtuu?", kun arvet tuli yhtäkkiä näkyviin treeneissä. No, mutta sille ei voi mitään :)\nMiten hoidan ihoni nykyään? Paras hoito mun iholle on aamuin illoin naaman pesu ja sen jälkeen naamarasvan laitto. Lisäksi kuorin ihoa silloin, kun muistan. Ei sen kummallisempaa, mitä vähemmän rasitetta, sen parempi. Meikeissä suosin valokynää ja heleyttäviä mineraalipuutereita.\nTällä hetkellä parhaaksi todetut naamatuotteet ovat Neutrogenan greipille tuoksuva kuorinta/päivittäinen puhdistusaine. Jättää naamalle puhtaan, pehmeän ja raikkaan olon. Välillä laitan myös Lumenen bright now vitamin c virkistävän naamion jonka jälkeen iholla on myös pehmeä ja kosteutettu olo. Tärkeimpänä toimii Lumenen bright now vitamin c heleyttävä päivävoide, jota laitan aamuin ja illoin pesun jälkeen. Tätä tuotetta oon käyttänyt nyt vuoden ajan ja mun iholla on hyvä kosteutettu ja joustava olo :) Voide on myös vähän heleyttävä.\nSiinäpä oli tarina mun ihosta, huh ihana päästä purkamaan ajatuksia. Tiedän, että maailmassa on pahempiakin tapauksia ja miljoona kertaa pahempia ihoja, mutta suhteutettuna mitkä asiat sitten muka olisi pahoja, jos aina löytyy pahempia tapauksia? Tää oli mun oma näkemys, musta se ei ollut todellakaan kivaa aikaa ja se aiheutti mun elämälle paljon pahaa... Halusin vain antaa esimerkin ja kertoa, että akne ei välttämättä ole pysyvää. Mun tilanteessa se melkein, kuin puhdisti mun ihon.\nPakko vielä sanoa, että mä en nykyään edes huomaa niin paljoa, jos jollain on huonompi iho. Se ei myöskään tarkoita sitä, että se ihminen olisi huono. Jokainen ihminen on oikeasti hyvä juuri näin :) Tsemppiä jokaiselle ihon kanssa kamppaileville, tiedän, että se on raskasta. Mahtavaa, jos joku pystyy ottamaan sen rennommin, kuin mie!\nApua, nyt on aika painaa julkaisunappia. Toivottavasti jaksoitte lukea ja vaikka en hyvä kirjoittaja olekkaan, niin toivottavasti tuota oli sujuvaa lukea:) Onko teillä samanlaisia kokemuksia tai pahempia? Kysykää, kertokaa omia juttuja ja mitä tahansa!\nMites noi sun hiukset, miten oot saanu kasvatettua ne noin pitkiksi:D\nHaha aika hyvä huomio, välillä itsekin ihmettelen... :D Siin vois olla hyvä postauksen aihe, koska nää on hujahtanu aika nopeasti pitkiksi!\nMä muistan kun sun iho oli huonossa kunnossa ja sun blogista yhessä vaiheessa selasin kaikki postaukset läpi ja mietin hiljaa mielessäni et miten teit sen et näytät noin hyvältä nykyään! Terveisin. Vanha ylä-asteen rinnakkaisluokkalainen :)\nVoi että.... Kiitos kovasti ja näin siinä onneksi kävi :)\nHuikee mimmi <3 susta saa olla ylpeä kun uskallat avata omii tunteita tost kaikesta mitä oot käyny läpi!\nIhana nea! <3 kiitos noista sanoista. Tää vaati vähän rohkeutta avautua nettiin, mutta nyt on kyllä hyvä fiilis ja toivottavasti autan tällä muitakin samassa tilanteessa olevia :)\nMuutitko ruokavalioos mitenkään? :o Jotkut sanoo, että maito- ja viljatuotteiden poisjättäminen auttais aknen kanssa taisteluun.\nEn tainnu muuttaa muuten, kuin syömällä enemmän vitamiineja. Nykyään kun ruokavaliot on enemmän pinnalla niin varmasti samankaltaisessa tilanteessa yrittäisin hakea apua tietynlaisesta ruoastakin :)\nTää postaus jotenki kolahti muhun, ku oon ite paininu 13 v saakka kauheen aknen kanssa, joka nyt viime syksynä saatiin kuriil, keväällä se oli lopullisesti aika hyvässä kunnossa. Mulla alko 6 lk tulla vähän finnejä, 6-7 lk välisenä kesänä mun naama suorastaan räjähti, ja mulla oli otsa ja koko naaman t-alue täynnä punaisia ja kauheita finnejä. Se laski mun itsetuntoo ihan sairaasti, muistan ku kaikilla muilla kavereilla oli hyvä iho yms, ja mulla oli järkyttävä akne joka koko ajan vaa paheni. Kokeilin kaikki marketti tuotteet ja apteekkituotteet läpi, mut mikään ei auttanu. Kokeilin kanssa body shopin ja yves rocherin mömmöt ja aineet läpi, mut ne autto ihan hetkellisesti. Lopulta menin 7 lk ihotauti lääkärille yksityiselle. Eka määrättiin vaan kuivattaa voidetta, pari kk sen jälkeen alko tetralysal- antibiootit joita söin 9 lk kevääseen saakka. Ne autto vaan vähän, ja lopulta vuos sit alku syksystä sain roaccatuan kuurin, jota on nyt menossa vika 2 kk annos. Muistan ku aamulla koulu alko 8, kouluun piti lähteä pyöräilemään 7.45. Heräsin 6.15 meikkaamaan, tungin ihan järkyttävät määrät meikkivoidetta, peitepuikkoa, puuteria, valokynää yms, jos se peittäis ees vähän. En suostunu ikinä valokuviin ja mua inhotti mun iho ja häpesin sitä, varsinkin ku akne levis rintaan ja selkään. Lähes koko 8 ja 9 lk kuljin joko korkeakauluksisessa neuleessa/hupparissa tai kaulahuivi kaulassa. Suunilleen joka tunnin välissä oli pakko käydä lisäämässä 5 kg puuteria naamaan. En uskaltanut mennä töihin aamuvuoroon ilman meikkiä, ihan sama vaikka oli sunnuntai aamu ja vuoro alkoi 7, kyllä sielä vuodeosastolla joku mummeli varmasti olis kattonu pahasti jos tuun hoitamaan aknenaamallani. Nyt mulla on enää lähinnä otsassa muutamia punasia finniarpia, sekä leuassa. Mulla on kans kauhea kammo laittaa koko naamaan meikkivoidetta, ja laitankin vaan lähinnä otsaan, nenään ja leukaan pikkusen cc voidetta peittämään punasuuden. Muuten käytän silmänalusiin valokynää ja irtopuuteria naamaan, nykyään tosi harvoin joudun puuteroimaan naamaa päivällä, Ja uskallan mennä töihin ja kouluun ilman meikkiä, enkä kuole siihen. Tiiän siis hyvin miltä susta tuntuu, ja oon jotain vanhoja kuvia kattonu, ku pakkeleiden alta näkyy akne ja muistan ku monena iltana itkin mun ihoa. Samalla nous itsetunto kun iho parani, ja nyt on ihanaa kun aamulla ei mee aknen peittämiseen reilua tuntia, vaan ko naaman meikkaukseen 10 min. Tsemppiä vielä ja ihanan rohkea tää sun postaus ! :-)\nOi vitsi, ihan mahtavaa tällänen vertaistuki. Sullakin on ollu kovat kamppailut, ja vielä kovemmat. Ikävä varmaan huomata aknen paluu. Tuo meikkihässäkkä ja muut kuulostaa sairaan tutulta, se ei ollu mustakaan yhtään kivaa, mutta sekin oli pakonomaista että saisi edes puolet naaman pienemmistä jäljistä peitettyä. Mulla oli vielä paha kun pidin blogia tona aikana. Meni n. Tunti saada muokattua kuvat postauksiin, se oli kova kolaus... Pidä toi sun nykynen asenne ja voimia myös kamppailuihin joita ei toivottavasti enää tule:) kiitos tarinasta <3\nJännää että oon lukenut sun blogia kuitenkin jo aika kauan ja just myös noina "huonompia" aikoina ja nyt vasta huomaan kuinka huonossa kunnossa sun iho on ollu kun on todiste mihin verrata!! Että en mä oo ainakaan sillon ajatellut sun naamasta yhtään mitään pahaa :) Samoin mun veljen kanssa.. sillä oli pienempänä tosi paha akne enkä ees tajunnut sitä sillon, paitsi kun kattoo vanhoja kuvia ja ihoa nyt niin sen huomaa :D Ihana olet =)\nEi ihme ettet ole huomannut, koska tuona pahimpana aikana mä muokkasin kaikkien kuvien ihon :( Se oli silloin niin kova isku... Ei siitä tiennyt kun tietysti ystävät jotka näki mua! Mut totta puhut että kuvia verratessa sen huomaa kyllä paremmin... Kiitos enna :-)\nHanna Ä 10/07/2014\nRohkea postaus, arvostan! :)\nIhana rakas!! Oot niiin rohkee ku pystyt kertomaa tästä♡♡ mä en koskaa pitäny sua mitenkää erilaiseen ton takia (minkä sä varmaa jo tiiätki) !! - saijulimaijuliii\nVoi muru, kyllähän mä sen jo tiesin mutta ihana että tulit kommentoimaan :') <3\ntiiätkö miksi iida ei enää bloggaa? :( harmittaa koska my world oli ehkä lempparein blogi ikinä<3\nUskoisin että sillä ei ole paljoa aikaa tai kiinostusta tällä hetkellä! Mutta mistä tietää, että jos se vielä palais :)\nHei,ihan huikeeta kun uskalsit kertoa asiasta ja sun iho on upea nykyisin (ihan kadehdin)! Miulla ei oo varsinaisesti mitään aknea mutta finnejä on koko ajan koska stressaan kovasti.. ja tää siun juttus sai oikeesti ajattelemaan sitä etten enää valita jos naamassa nyt pari näppylää on siellä täällä. Itselleni kauhein muisto vaan on se kun luokan pojat huomautti heti jos vaikka nenässä on pieni finni,ja tällanen pieni tapauskin romahdutti miun itsetuntoa. Joten oikeesti hienoa että jaksoit kuitenkin! Tässä olisikin koulukuvaus tulossa ja kauhea finni joka vain pahenee kun mietin sitä koko ajan tai siltä se tuntuu :D ja vielä pakko sanoa et itse käytän perus rasvaa mikä on tarkotettu koko vartalolle ja sitä saa ihan apteekista (ceralan) ja se on mulle ollu toimivin. Itselläni myös ihan tajuttoman herkkä iho, ei tulisi kuulonkaan käyttää mitään hajullisia rasvoja tai kasvovesiä.. Hyvää syksyä siulle! :)\nIhana jos sais tsemiä mun tekstistä ja kuvista :) Yritä olla stressaamatta turhia ja antaa näppylöiden olla omassa rauhassa, jos niitä on vain pari :) Uskon, että se yksi finni ei sun kauniita koulukuvia pilaa <3 Mun yksissä koulukuvissa on juuri nuo leuan halkeamat ja ei ne niissä pienissä kuvissa paljoa edes näkynyt, joten no stress honey! Munkin luokkalaiset pojat tuijotteli naamaani ja kyseli miksi tuo ja tuo finni näyttää tuolta... Nolotti :( Yritin kuitenkin olla välittämättä ja käskin tukkimaan turpansa :D Mahtavaa syksyä myös sulle <3\nMinkä merkkisiä e pillereitä sä nykyään syöt kun sanoit että vaihdoit ne iholle sopiviksi? Mä oon itsekin miettinyt pillereiden vaihtoa.. mulla ei oo super huono iho mutta ei mikään hyväkään :D Sulla on kyllä tosi terveen näköinen iho nyt!\nDiane novasta halvempaa versiota Cypretyliä :) Ne on toimineet tosi hyvin muutenkin kuin ihon kannalta! Ja kannattaa ihmeessä kysyä jos iho vaivaa, saatat jopa saada lääkärin määräämänä pillerit niinkuin mä saan nykyään niin tulee tosi halvaksi.. :D\nMinun on aivan pakko kommentoida tähän. Söin itse Cypretyliä noin 3,5 vuotta, resepti määrättiin minulle Kouvolassa, kun silloin vielä siellä asuin. En hankkinut ihoni vuoksi pillereitä, vaan jonkin muun takia. Noh, mutta kuitenkin ihoni parantui huomattavasti, eikä finnejä ollut useampaan vuoteen kuin yksittäisiä. Itse luulin lievän akneni katoamisen johtuvan murrosiän päättymisestä, mutta Cypretylien ansiotahan se oli.\nNoh, vuosi sitten menin uusimaan reseptiäni Tampereella, kun kerta olin tänne muuttanut. Täällä minulle suositeltiin vakavaan sävyyn, että vaihtaisin toiseen, vähähormonisempaan pillerimerkkiin, sillä Cypretyliä ja vastaavia ei kuulemma uusimman tutkimustiedon mukaan suositella käytettävän puolta vuotta pidempään, sillä on suhteessa suuri riski, että ne vahingoittavat maksaa.\nIhmettelin, miksei mulle oltu Kouvolassa (tai siis Kuusaan puolella) sanottu ikinä, että minun pitäisi vaihtaa merkkiä. Minulle sanottiin jopa, että voisin syödä näitä jopa perheenlisäykseen saakka (meikäläisen tapauksessa siis moooonta vuotta vielä, olen '94 myös enkä lapsia halua vielä vuosiin). Tampereella mulle sanottiin, että tänne saapuu uusin tieto näistä ehkäisyasioista ensimmäisten joukossa ja näitä tutkitaan hyvin paljon. En nyt osaa tarkemmin kertoa mitä hän sanoi, sillä tuosta on tosiaan vuosi aikaa.\nVaihdoin siis vajaa vuosi sitten "miedompaan" pillerimerkkiin, ja iho-ongelmat ovat taas alkaneet nostaa päätään. Ei tilanne ole yhtä paha kuin yläasteella, mutta vituttaahan se nyt parikymppisenä tunkea naama täyteen finnitököttejä ja olla meikkaamatta kasvoja, jotta ongelma ei pahentuisi... Mutta en tahdo kuitenkaan riskeerata terveyttäni hyvän ihon tähden.\nTulipas kilometrikommentti! Tarkoitukseni ei ollut pelotella tai kehottaa vaihtamaan toisiin pillereihin, mutta halusin kertoa mitä lääkäri ja hoitaja ovat mulle täällä päin sanoneet. Hyvää syksyä, iloista mieltä ja paljon good skin day -päiviä!\nOkei! Kiitos tiedosta. Vähän kyllä mietityttää, koska nää on ollu mulle ihan täydelliset nää pillerit! Lisäksi, pelottaa, että akne palaa, jos lopetan. Pitää ehkä jutella seuraavalla käynnillä tosta asiasta.\nHyvää syksyä ja parempia naama-päiviä myös sinulle :) <3 Toivottavasti ei ainakaan kamalasti pahentunut sun iho, vaikka terveys on tärkeintä tottakai!\nHei, sä oot todella kaunis, vaikka sinulla on ollut aknea. Minäkin viime syksynä kärsin aika lievästä aknesta, jonka takia jouduin syömään lääkkeitä. Tällä hetkellä minulla on paljon parempi iho ja yritän aina itseäni muistuttaa että ei kannata stressata.\nKiitos ja kuin myös <3 :) Hyvä, että sulla on parempaan päin ja lääkkeet tepsivät. Kyllä se siitä :)!!\nWau, ihailen sua kun oot niin rohkee ja pystyt kertomaan tosta!!:) Itellä on oikeestaan melkein aina ollu ihan suht hyvä iho, mut tästä postauksesta oli ihan varmasti apua monelle tytölle (miksei pojallekkin) ketkä kamppailee aknen kanssa. Ja mun mielestä oot tosi kaunis noissakin kuvissa missä sulla on akne!:) tsemppiä!\nKiitos ihan mahottoman kivasta kommentista <3 :'> Arvostan! Minä toivon myös asian olevan noin, että tästä olisi apua :)\nVoi ihana ira<3 Mulla on vähän samanlaisia kokemuksia, oon jopa lintsannut koulusta koska näytin omasta mielestä niin kamalalta. Musta ei myöskään löydy yhtä ainuttakaan kuvaa tuolta ajalta, ei siis edes muokattuja. Akne voi todellakin alentaa itsetunnon ihan pohjamutiin, enkä usko että tätä asiaa ymmärtää monikaan semmoinen ihminen, kellä on aina ollut täydellisen sileä iho. Tällä hetkellä sun ihohan on ihan mielettömässä kunnossa ja kaunis olet mun mielestä ollut aina!!\nKiitos kommentista! <3 Ikävä kuulla tollasta, mutta onhan se totta että oma terveys, ulkonäkö ja iho on oikeasti tärkeää jokaiselle. Muakin nolotti kamalasti olla koulussa kun ihoa muutenkin kuumotti... Hyvä kuitenkin jos pääsit siitä pois :) Ihanaa syksyä sulle!\nVoitko laittaa linkkiä kuvaan tohon lumenen naamanpesu aineeseen :)\nMä lisään huomenna tähän postaukseen kuvat mun naamanpesuaineista mitä käytän nyt!:) Saan katos vähän valosammalla otettua ne...:)\nkoska laitat :)\nVoi anteeksi :( kun pääsin töistä oli hyvin harmaa ja sumuisa sää. Laitan huomen aamulla ne kuvat... Im really sorry!!\nOot kyllä ihan uskomaton! Huhhui!! :)<3\nVoi että, kiitti :')!!\nIhana oli lukea tätä postausta! Itelläni vähä samaa vikaa ja vielä muutamia finnejä tulee aina sinne ja tänne, ja arpiakin on jääny muutaman vuoden takaata, mutta paranemaan päin! Ja tää postaus anto itelleniki huomattavasti toivoa että joskus oma ihokin voi olla yhtä upea kun sulla nykyään! :)\nMukava kuulla että paranemaan päin ja että tää rohkaisi sua! :) tsemii jatkossa ja yritetään yhdessä muistaa ettei ne muutamat epäpuhtaudet oikeasti maailmaa kaada. Mun naama on aika pahannäköinen kun kaikki arvet tulee näkyviin, mutta en enää sitä häpeä!:)\nHei mitä puuteria sä käytät tällä hetkellä? Näyttää nii ihanan kevyelle meikille :)\nPure* heleyttävää mineraalipuuteria :) Mä tykkään enemmän mineraalipuutereista, kuin niistä tavallisista mattaisista.\nÄh, anteeksi kauheasti mutta en aivan tainnut ymmärtää mistä puuterista nyt siis on kyse vaikka yritin googletellakin... Onko Pure siis se merkki? Mistä sitä saisi ostettua/tilattua? On niin kivan näköistä että olisi kiva itsekin testata :) kun en yhtään pidä ihan meikkivoiteista ja mitään hyvää korvaavaa tuotetta en ole vielä löytänyt...\nPure on merkki. Sain nää tilaajalahjana fit lehdestä ja siksi tilaankin sitä välillä uudestaan, että saisin nuo puren meikit. En itsekkään löydä googlettamalla mistä näitä löytyisi, yritän vielä selvittää koska tykkään tästä tosi paljon! Voin joki päivä tehdä mun arkimeikki postauksen mihin laitan kuvat noista pure* meikeistä :)\nhttp://annieveliinaa.blogspot.fi/2012/10/jarkyttavat-ihokuvat-muutaman-vuoden.html siellä olisi oma kokemus aiheesta :) Aion vähän tarkemmin kyllä kirjoitella tässä kohta..\nVau.... Ihan mahtava toi sun muutos! En voi kuvitella miltä susta tuntui tolloin aluksi :( Sulla on ihan mahtavassa kunnossa iho nyt! Kiitos tästä linkkauksesta :-)\nheii mitä voiteita tai rasvoja käytit kun sulla puhkes leuassa näppylät ? mulla on leuan alueella jonkin verran ..\nKäytin lääkärin määräämiä avitcid ja fucidin voidetta.\nNiin samaistua tähän tarinaan! välillä mietin että voiko syynä olla omaan huonoon ihoon et aloin käyttää silloisesta euroihme kaupasta saatuja meikkejä, kun puuteriakin vaan laitoin naamalle ilman mitään kosteusvoiteita ja jotenkin sen jälkeen kaikki alkoi.. Huono itsetunto, koulukiusaus. Apua hain myös ihotautilääkäriltä ja kosmetologilla tuli käytyä useita kertoja, sekä luovuin suklaasta. Aloin käyttämään enemmän kaikkia puhditusvoiteita ja meikkaamista paransin, sekä hammastahnaa laitoin finnien päälle! mikä tuntu tehoavan! oli todella outoja konsteja! Nykyään en käytä meikkiä laisinkaan ja ihon hoito on vain pesu aamuin ja illoin. Edelleen välillä tulee vähän epäpuhtauksia, mut siitä voi syyttää sitten vaikka stressiä :)\nSe on jännä, että miten se yhtäkkiä vain puhkeaa. Eikä se iho tarvitse edes suurta tekijää niin se voi puhjeta... :( Kiva että oot löytänyt parannuskeinoja, hammastahnaa mä en muistaakseni kokeillut! :D Musta on ainakin ihana tunne kun voi olla kevyemmillä meikeillä nyt, säkin vissiin tykkäät... Mullakin tulee nykyään stressistä muutamia finnejä, mutta ne yleensä lähtee sitten itestään :)\nIhan älyttömän hyvä ja havainnollistava postaus! Mulla on aina ollu ihan "baby face" ja en oo ite joutunu kokemaa tällästä (kiitos siitä). Mutta useat mun kaverit valittaa aina niitten huonosta ihosta ja finneistä naamassa, rinnassa ja selässä, ja vähättelen niitten ahistusta asiasta aina koska en vaan oo osannu aatella kuinka hallitseva asia huono iho voi olla! Tää sun tekstis joka oli tosi henkilökohtasen olonen sai mut paljon paremmin ymmärtämään aknesta kärsiviä ihmisiä ja jatkossa koitan ymmärtää paremmin kavereitani jotka häpeilee ja peittelee itseään ihonsa takia ja en ainakaan enää ikinä naura ihmiselle siitä että se "jaksaa valittaa jostain ihosta"... Toivottavasti sain nyt sanani muotoiltua oikein ettei ne loukkaa ketään/kuulosta kehuskelulta :) Oot tosi vahva ja onneksi oot päässy pahasta aknesta eroon! Kaunis olet aina ollut ihan ihon kunnosta riippumatta :>\nMahtavaa saada tälleenkin vaikuttava kommentti!! Ei tälläisiä asioita voisi varmaan kuvitella ajattelevansa, ennenkuin itse kokee asian. Mutta koitin kertoa kokemuksen mun kannalta juuri niinkuin se oli. Tosi hyvä sun asenne.... tuntuu hyvältä saada tälläinen vaikutelma :) Kiitos vielä rohkaisevasta kommentista:) <3\nTätä postausta mä oon oottanu! Oon ite kärsiny kans aknesta jo muutaman vuoden ja viime Heinäkuun lopulla poikaystävän tsemppaamana kävin yksityisellä ihotautilääkärillä. Tulihan sieltä sit 200 kapselia lääkkeitä ja rasvaa. Alotin muutama päivä sitten toisen puoliskon antibioooteista ja thank god iho näyttää paremmalta. Pelkään vaan että jää arvet :( tää postaus antoi toivoo mun kamppailun kanssa.\nMahtava kuulla, että lääkkeet on alkanu auttamaan! Hyvä myös,että tajusit hakeutua lääkärille :) Toivotaan parasta, ettei jäisi pahoja jälkiä ja jos jää niin kyllä ne hälvenee ajan myötä. <3\ntosi rohkeeta kyllä kertoo tämmösestä kipeestä aiheesta. ihan mieletön muutos, viimisimpiä kuvia kun katselee niin ikänä uskois että on mitään aknea ollukkaan :o Kaunis ja nätti oot silti ollu aina! Itelläni ei oo aknee mut mul on vähitellen paheneva couperosa ja on kyl inhottavaa ku naamaa rupee kuumottaa tosi herkästi :( ehkä meen jonnee lasersysteemii jos rikastun joskus :D\nkiitti tästä postauksesta, ja pakko sanoo viel et aivan jäätävän upeat hiukset tossa vikas kuvas!\nKiitos tästä kommentista ja kiva jos tykkäsit postauksesta! :) Tuo naaman kuumotus ei ole todellakaan mistään kivoimmasta päästä. Se jäi mulle aknen jäljiltä ja naama voi helahtaa punaiseksi tosi useasti ja se ei helposti lähe pois...\nIhanan rohkea postaus! Ja voit olla onnellinen siitä miten nuo arvet ovat parantuneet :) omalla kohdalla finnejä oli reilusti vähemmän mutta jokainen muistuttaa vielä menneestä. Toivotaan, että ihosi jatkaa samaan suuntaan! xx\nKiitos sulle ja toivotaan, että sunkin arvet ajan myötä paranevat :) Onneksi kuitenkin se pahin on ohi :)!\nRohkea postaus! Arvostan!\nPakko kysyä.. kuinka pitkä olet? Näytät niin pikkuselta, ja kyllä itekin olen vain 152cm..\nKiitti paljon :) Oon varmaan 143cm, en oikein tiedä kun en ole varmaan kolmeen vuoteen mitannut!\nEikä! Arvasin että pieni oot niinku minäkin mutta noin pieni! Välillä on ahistanu olla näin pieni, ja joskus sen takia kiusattiinkin mutta nyt oon oppinu elämään asian kanssa! Välillä ongelmia tulee kun hieman liian vähän on senttejä. Miten oot itse kokenu tuon pituus asian?\nheh juu pieni oon :) Ja on mua kiusattu tosi paljon, naurettu ja sanottu päin naamaakin. Mutta ei mua enää asia paljoa haittaa, koska sille ei voi mitään! Muutenkin oon ihan tyytyväinen itseeni juuri tälläisenä :) Tähän postaukseen kirjoittelin juttuja pituuteeni liittyen: http://irae-livethelifeyoulove.blogspot.fi/2014/04/itse-bloggaaja.html\nSiis apua mä en ees muistanu, että sun iho olis ollu noin paha ;o Ei sitä sillon jotenki aatellu vissiin, mut ihan älytön muutos kyl ku nyt kattoo! <3\nMm se oli kyllä aika paha... :| On täs paris vuodes tosi hyvä muutos tullu!! :)\nVau mikä tarina! Oot suunnattoman kaunis ja rohkea:) Mulla on ollut myös paha akne (ei aivan nuin paha, vaikken kyllä osaa ihan sanoa koska tuolta ajalta ei ole yhtäkään kuvaa:/), se vihdoin pättyi pari vuotta sitten mutta arvet ovat vieläkin tallessa. Posket ovat täynnä pieniä punaisia täpliä ja T alue on aivan punainen ihan koko ajan. Tiedän ihmisiä joilla on vielä vanhuksenakin arvet tallessa, pelottaa että jääkö iho tälläiseksi koska aken loppumisesta on kuitenkin yli 2 vuotta.\nsun iho näyttää ihan mielettömän ihanalta nyt!:-)\nVoi, kiitti paljon!! :)\nMahtava tarina! Ja sä oot niin rohkea ja kaunis tyttö! :) Mulla on sellain kysymys.. et paljonko maksaa yksityisellä lääkäriasemalla käynti ?\nKiitos kommentista ja kiva jos tykkäsit vähän erilaisesta postauksesta :) Muistaakseni se oli vähän yli 70 euroa kerta. Oli sen arvoista ja mulla kela korvasi :) varmana vaihtelee paikkakunnittain ja kauan olet vastaanotolla.\nonko sulla vinkkejä finnien hoitoon?\nTuolla tekstissä on monia konsteja. Pitää ihon raikkaana ja puhtaana, välttää naamaan koskemista (varsinkaan näppyihin), kokeilee erilaisia ihonhoitotuotteita iholle, aamun illoin pesu ja freesimpi meikki ei tuki niin paljon ihohuokosia :)


Koti on tunne\nKoti on paljon muutakin kuin neljä seinää ja katto pään päällä.\nSe on paikka, jossa voit olla oma itsesi ja jossa voit elää elämäsi parasta aikaa.\nKoti heijastaa kuka sinä olet ja mikä on sinulle tärkeää.\nSen vuoksi ei ole kahta samanlaista kotia.\nKoti on yksityinen paikka, johon vetäytyä ja luoda ihania muistoja.


Toimintaterapeutti Jaana Juhola-Lahtinen – Toimintaterapia Jaana Juhola\nEsimerkki lapsen toimintaterapia palvelusta\nTässä on esiteltynä koulutustaustaani\nToimintaterapian koulutusohjelma, Metropolia AMK antoi valmiudet toimia toimintaterapian ammatissa Valviran laillistamana ammattihenkilönä.\nOsaamistani olen täydentänyt seuraavin opinnoin:\nRatkaisukeskeinen neuropsykiatrinen valmentaja koulutus on antanut minulle valmiudet toimia myös nepsy -valmentajana ja lisännyt ymmärrystäni erilaisten neuropsykiatristen häiriöiden vaikutuksista ihmisen arkeen ja arjen tukemiseen sekä toimia ADHD, ADD, Asperger, ja Tourtetten oireyhtymien liittyvien asioiden konsulttina mm. kouluissa, päiväkodeissa ja muissa yhteisöissä. (Tampereen kesäyliopisto)\nAutismin kirjon asiantuntijakoulutus on lisännyt valmiuksiani arvioida, kuntouttaa, opettaa ja tukea autismin kirjon henkilöitä sekä toimia autismin kirjon konsulttina mm. kouluissa ja päiväkodeissa. (Oppimis- ja ohjauskeskus Valteri)\nSPM- Sensory Prosessing Measure -koulutus on antanut valmiudet käyttää ja tulkita lapsen ympäristölle suunnattua aistikäsittelyn kyselylomakkeita.\nM fun- Miller Function&Participation Scales- testikoulutus on antanut valmiudet käyttää ja tulkita M- fun lasten motorisen suoriutumisen testiä ja niiden vaikutusta lapsen arkeen ja sosiaaliseen vuorovaikutukseen.\nSensomotoristen valmiuksien strukturoitu kliininen havainnointi- koulutus on antanut minulle valmiudet käyttää koottuja sensomotorisia tehtäviä, joiden avulla voidaan selvittää onko lapsen toiminnallisen suoriutumisen ongelmien taustalla puutteita ns. sensomotorisissa perusvalmiuksissa ja voidaanko niihin vaikuttamalla mahdollisesti parantaa lapsen suoriutumista ja selviytymistä arjen haasteista. (Koulutukset on toteuttanut Sensorisen integraation yhdistys SITYry.)\nAikuinen lapsen tunteiden säätelyn tukena – koulutus ja Luontevaan vuorovaikutukseen erityistä tukea tarvitsevan lapsen kanssa – koulutus avasivat näkökulmia kuinka tärkeää on ihmisen hyväksyvä ja arvostava kohtaaminen. (NiiloMäki Instiuutti ja Lastenneurologisen kuntoutuksen yhdistys)\nLasten tunnetaito- ohjaaja koulutus oivallutti minut tunteiden tuntemisen ja tunteiden kehollisuuden tärkeyteen (Tunne ja Taida Oy, Hämeen kesäyliopisto.)\nSensorisen integraation johdanto osio A johdatti aistitiedon käsittelyn vaikutuksiin ihmisen toiminnassa. (Sity ry, Metropolia AMK)\nTartu toimeen koulutus päivä muistutti toiminnan aloittamiseen liittyvistä tekijöistä. (Merja Tompuri, Premius Oy).\ntyönohjaajaksi (Dailogic Oy, Tampereen kesäyliopisto).


MUSH Vaisto Adult Sininen 800g, parasta ennen 10.3.2022 | Studio Karvakorvat\nKoti / Koiran ruoat / Mush raakaruoka / Vaisto ja DUO+ / MUSH Vaisto Adult Sininen 800g, parasta ennen 10.3.2022\nMUSH Vaisto Adult Sininen 800g, parasta ennen 10.3.2022\nTuotetunnus (SKU): 0102 Osastot: Koiran ruoat, Mush raakaruoka, Vaisto ja DUO+\nMUSH Vaisto Sininen, nauta-kalkkuna-lohi on koiran raaka täysravinto, joka sopii kaikille aikuisille koirille. Erityisen hyvin koirille joilla on iho- ja/tai turkkiongelmia. Vaisto Sinisen luumäärä on 8 %, maksan määrä 5 %.\nVaisto tuotteet ovat täysin lisäaineettomia, kaikki tarvittavat ravintoaineet tulevat ensiluokkaisista, kotimaisista raaka-aineista ja tästä syystä siihen ei ole lisätty edes vitamiineja! Raaka-aineet ovat myös mahdollisimman prosessoimattomia. Saatavilla 800 g pakkauksessa.\nENERGIA (KJ/KCAL) 854/204\nPROTEIINI (G) 15.4


Kaasugrilli lämpimäksi! - PDF\nDownload "Kaasugrilli lämpimäksi!"\n1 Biokaasu on puhdasta energiaa Maakaasu matkaa nesteytettynä putkiverkon ulkopuolelle Gasum-konsernin sidosryhmälehti Markku Tuominen: Kaasugrilli lämpimäksi!\n2 Biokaasulla kohti puhtaampaa liikennettä KUVA: GASUM Tässä lehdessä kerromme Gasumin ja Biovakan aloittamasta yhteistyöstä, jonka tavoitteena on tuottaa biokaasua siirrettäväksi maakaasuverkon kautta liikenteen polttoaineeksi. Gasum ja Biovakka arvioivat, että tavoite toteutuu viimeistään vuonna Tällä hetkellä pisimmällä on Nastolaan suunnitteilla oleva biokaasun tuotantolaitos. Maakaasun siirtoverkon avulla puhdistettua biokaasua voidaan hyödyntää liikenteen polttoaineena. Jatkossa biokaasua voi tankata Gasumin tankkausasemilla. Gasumin tavoitteena on kattaa tulevaisuudessa valtaosa liikennekäytön tarvitsemasta kaasumäärästä biokaasulla. Biokaasu ja maakaasu ovat päästöiltään puhtaita liikennepolttoaineita. Taajamien ja kaupunkien ilman laadun kannalta erityisen merkittäviä pienhiukkaspäästöjä kaasuautoilla ei ole käytännössä lainkaan. Biokaasu on 100-prosenttisesti kotimainen, uusiutuva ja sen käyttö ei lisää hiilidioksidipäästöjä. Raaka-aineena käytettävä biomassa tulee pääasiassa maatalouden ja teollisuuden sivuvirroista sekä yhdyskuntien jätevedenpuhdis- tamoilta. Ruokaketjun ulkopuolisena polttoaineena biokaasun osuus huomioidaan kaksinkertaisena, kun lasketaan Euroopan unionin Suomelle asettamia tavoitteita uusiutuvien polttoaineiden osuudeksi liikenteen polttoaineista. EU-tavoite on 10 prosenttia vuoteen 2020 mennessä. Selvityksiemme perusteella tästä tavoitteesta 16 prosenttia voidaan täyttää maakaasuverkoston tuntumassa olevalla biokaasulla. Biokaasulla on muitakin käyttökohteita. Muun muassa biokaasulla tuotetulle sähkölle on ehdotettu syöttötarifi a. Tällä takuuhinnalla halutaan taata laitosten rakentajien kiinnostus investoida biokaasulla toimiviin voimalaitoksiin. Sähkön tuotannossa biokaasun osuus kuitenkin sähkön käyttövolyymeista johtuen jää marginaaliseksi ainakin EU-tavoitteiden kannalta. Paikallisesti voimalaitosinvestoinnilla voi tietysti olla isokin merkitys esimerkiksi työllisyyden kannalta. Myös biokaasun ohjaaminen liikennekäyttöön voi olla paikallisestikin katsottuna toimiva ratkaisu. Se tuo niin kuluttajille kuin yrittäjillekin uuden, edullisen ja puhtaan polttoainevaihtoehdon, jonka imagoarvoa ei ole syytä väheksyä. Gasum haluaa olla mukana rakentamassa puhtaampaa maailmaa. Kesän aikana otamme käyttöön kaksi uutta tankkausasemaa. Jatkamme myös aktiivista työtä biokaasun hyväksi. Raikasta kesää kaikille! Pasi Torri Energiakaasujen liiketoimintayksikön päällikkö Julkaisija: Gasum Oy, PL 21, Miestentie 1, Espoo, p , Päätoimittaja: Minna Ojala, p Toimitusneuvosto: Minna Ojala, Anne Poikolainen, Veli-Heikki Niiranen, Tuija Dag, Nina Perttula, Tommy Mattila, Jukka Isokoski Toimitussihteeri: Johanna Pelto-Timperi, OSG Viestintä, Toimitus ja taitto: OSG Viestintä, p Kannen kuva: Markku Ojala Painos: kpl Paino: Finepress\n3 Sisältö 6 vuotta 20 sitten Putken varrelta 1/1989 Porvoon kaupunki maakaasun käyttäjäksi: Neste Oy ja Porvoon kaupungin energialaitos ovat allekirjoittaneet maakaasun toimitussopimuksen Harabackaan rakennettavalle maakaasuvoimalaitokselle. Syksyllä 1991 valmistuva laitos käyttää maakaasua alkuvaiheessa milj. m 3 vuodessa. 4 Ajankohtaista Gasumilla 5 Maailmalta Maakaasu matkaa LNG:nä 6 putkiverkon ulkopuolelle 9 EU:n ja Venäjän kaasudialogia Berliinissä 10 Ekoteko 11 Vieraskynä M2010-uudistus hinnoittelussa 12 lisää maakaasun käytettävyyttä 14 Biokaasu uusiutuvaa ja puhdasta energiaa 16 Nyt alkoi grillauskesä! GasumPRO-koulutuksessa 18 puhdasta asiaa 19 Gasumin maakaasurahaston apurahat jaettu 20 Sinunkaupat 21 Arton palsta 22 Lyhyesti 22 Kotisaari Volkswagenin maakaasukäyttöinen Passat 1.4 TSI Ecofuel on saanut ensimmäisenä autona viisi tähteä autojen ympäristövaikutuksia mittaavassa EcoTest-testissä. Tulos on paras testin historiassa. Helsingin sanomat Auto-sivuillaan [IEA:n asiantuntija] Thomas Kerr, laski että Helsingin Energian hiilidioksidipäästöt ovat yhteistuotannon ansiosta 2,7 miljoonaa tonnia pienemmät kuin vastaavassa erillistuotannossa. Tällöin edellytetään, että polttoaineena käytettäisiin nykyiseen tapaan pääasiassa maakaasua ja kivihiiltä. Helsingin Sanomien uutinen otsikolla Helsingin energiamalli sai vaihteeksi kehuja. Maakaasuputki luikertelee pian läpi Makkaranselän Vanajaveden alitustöistä kertovan uutisen otsikko Hämeen Sanomissa Gasetti\n4 KOONNUT: JUKKA ISOKOSKI KUVA: JUKKA ISOKOSKI Gasum järjesti toukokuussa Vanajaveden rannalla maanomistajille ja kesämökkeilijöille suunnatun infotilaisuuden, jossa kerrottiin rakennustöiden vaikutuksista järven virkistyskäyttöön kesän aikana. Maakaasuputken rakentaminen aloitettiin Vanajavedellä Gasum rakentaa kuluvan kesän aikana maakaasun siirtoputken Vanajaveden Makkaranselän alitse. Gasetti-lehden numerossa 3/2008 kerrottiin, kuinka vesistön alitustöihin valmistauduttiin jo viime syksynä, mutta rakennustöihin tarvittava vesilupa oli vielä viranomaiskäsittelyssä. Länsi-Suomen ympäristölupavirasto teki myönteisen lupapäätöksen maaliskuussa. Rakennustöiden valmistelut Vanajavedellä aloitettiin maaliskuun lopussa. Kevään aikana on porattu ja louhittu pohjan kiviä sekä aloitettu maanrakennustyöt putken rantautumispaikoissa. Putken uitto- ja asennustyö saadaan päätökseen heinäkuun loppuun mennessä. Vesistön alituksen pituus on 3,9 kilometriä. Rakennustöiden ympäristövaikutuksiin kiinnitetään erityistä huomiota. Gasum on muun muassa sitoutunut tarkkailemaan rakennustöiden vaikutuksia vesistöön ottamalla vesinäytteitä ja suorittamalla koekalastuksia ja -ravustuksia. Vanajaveden vesistön alitus on osa Hämeenlinnasta Lempäälään rakennettavaa maakaasun rinnakkaisputkea, jonka rakennustyöt käynnistyivät kesäkuussa 2008 Lempäälän Kuljusta. Uusi 43 kilometriä pitkä rinnakkaisputki otetaan käyttöön syksyllä Jakeluverkkoa laajennetaan Kouvolan seudulla Gasum aloitti Elimäen Teuroisten paineenvähennysasemalta Iitin Kausalaan ulottuvan putken rakennustyöt maaliskuussa Uuden jakeluputken kautta kaasua saa muun muassa vuonna 2010 toimintansa aloittava Lacell Oy:n kuitukangastehdas. Lisäksi uusi putkiyhteys tuo Kausalan alueen muulle teollisuudelle ja asukkaille mahdollisuuden siirtyä maakaasun käyttöön. Rakennettava putki on pituudeltaan noin 11 kilometriä. Muovinen jakeluputki on halkaisijaltaan 160 millimetriä ja sen maksimikäyttöpaine on 4 baria. Putkilinja kulkee noin 20 yksityisen maanomistajan sekä seurakunnan ja Iitin kunnan maa-alueilla. Gasum on solminut sopimukset kaikkien maanomistajien kanssa putken sijoittamisesta ja maa-alueiden käyttöoikeudesta. Putkiyhteys valmistuu marraskuun 2009 loppuun mennessä. 4 Gasetti\n5 Aiesopimus maakaasun toimittamisesta Kangasalle ja Sahalahteen Gasum, Kangasalan Lämpö ja Ruoka-Saarioinen allekirjoittivat Sahalahdella maaliskuun alussa maakaasun toimittamista koskevat aiesopimukset. Aiesopimuksilla sovitaan maakaasun siirtoyhteyden selvittämisestä Lempäälä Kangasala Sahalahti-välille ja osapuolten valmisteluista varsinaisten maakaasun liittymis- ja toimitussopimusten allekirjoittamiseen syksyllä Gasum on tehnyt esiselvityksen putkiyhteyden reittivaihtoehdoista. Toukokuussa käynnistettiin jatkosuunnittelu, jonka aikana määritellään putkilinjan lopullinen sijoitus ja aloitetaan vuorovaikutus maanomistajien kanssa. Gasumin tavoitteena on aloittaa rakennustyöt putkilinjalla vuoden 2010 aikana. Putken rakentaminen kestää noin vuoden. Toteutuessaan kaasuputki-investoinnin arvo on noin 10 miljoonaa euroa. Ruoka-Saarioinen tarvitsee maakaasua Sahalahden tehtaiden höyryn- ja lämmöntuotannon polttoaineeksi sekä energiaksi ruokatehtaan paistouuneihin. Tavoitteena on korvata tehtaiden nykyisin käyttämät raskas polttoöljy ja nestekaasu maakaasulla, mikä vähentää huomattavasti tehtaan hiilidioksidi- ja rikkipäästöjä. Kangasalan Lämpö käyttää maakaasua kaukolämmön tuotannossaan ja toimittaa maakaasua jakeluverkostonsa kautta loppukäyttäjille muun muassa teollisuudelle, kauppapuutarhoille, kiinteistöyhtiöille ja yksittäisille kotitalouksille. Uudella siirtoyhteydellä parannetaan maakaasun saatavuutta Kangasalan alueella ja varmistetaan käytön kasvumahdollisuudet tulevaisuudessa. TEKSTI: MINNA OJALA KUVA: PHOTOSTOGO GDF SUEZIN OSAKEPALKKIOT JOHTIVAT LAKKOON MAAKAASUN NESTEYTYSLAITOKSELLA GDF Suezin, eli ranskalaisen Gaz De Francen ja ranskalais-belgialaisen Suezin fuusiosta syntyneen energiajätin johtajat Gerard Mestrallet ja Francois Cirelli luopuivat kumpikin osakkeen optioerästä. Päätöstä luopumisesta nopeutti lakko yhtiön Ranskassa sijaitsevilla maakaasun nesteytyslaitoksilla. Taloudellisen tilanteen heikkenemisestä johtuvat muutokset johtivat Ranskassa maaliskuun lopussa muissakin yhtiöissä työntekijöiden koviin painostustoimiin. Yhtiöiden johtoa on muun muassa pidetty panttivankeina. Ranskan presidentti Nicolas Sarkozy on esittänyt, että valtion apua saavien yhtiöiden tulisi luopua johdon osakepohjaisista palkkioista kokonaan. EU ETSII SITKEÄSTI VARMUUTTA KAASUNTOIMITUKSILLE Euroopan unioni haluaa varmistaa unionimaiden kaasun tuontia useilla hankkeilla. Euroopan unioni ja Ukraina tiedottivat yhteisellä julkilausumalla suunnitelmastaan Ukrainan kaasuputkiverkon modernisoimiseksi. Osapuolet arvioivat uudistuksen hinnaksi 3,4 miljardia dollaria. Sekä Ukrainan pääministeri Julia Timoshenko että Gazpromin edustajat totesivat, että sovittu summa ei tule riittämään. Myös Venäjä on kiinnostunut Ukrainan verkoston uudistamisesta joko Ukrainan kanssa tai Ukrainan, Venäjän ja EU:n yhteistyönä. Prahan huippukokouksessa toukokuussa EU kiirehti Nabucco-kaasuputken toteuttamista. Tavoitteena on tuoda maakaasua Euroopan unioni alueelle Kaspianmereltä noin 31 miljardia m 3 vuodessa. Myös Egyptin, Georgain, Turkin ja Azerbaijanin kanssa on neuvoteltu kaasuyhteistyöstä. Venäjä taas edistää Nabuccon kanssa kilpailevaa South Stream -hankettaan, ja on saanut yhteistyökumppanikseen EU-maista Italian. EU:N KAASUN KULUTUS KASVOI KAHDELLA PROSENTILLA VUONNA 2008 Eurogasin julkaiseman alustavan arvion mukaan Euroopan unionin 27 jäsenmaan maakaasun kulutus oli vuonna 2008 yhteensä 517 miljardia m 3. Tämä tarkoittaa 2,1 prosentin kasvua vuoden 2007 kulutukseen verrattuna. Samalla aikajaksolla kaasuverkkoon liittyneiden asiakkaiden määrä kasvoi yhdellä prosentilla. EU:n oma kaasuntuotanto oli päättyneenä vuonna 202 miljardia m 3, mikä tarkoittaa 1,8 prosentin kasvua vuoden takaisiin lukemiin. Gasetti\n6 TEKSTI JA KUVAT: JUKKA ISOKOSKI Kun maakaasun siirto teräsputkea pitkin ei ole mahdollista, se nesteytetään ja toimitetaan perille rekoilla. Voimalaitosten ja laivojen kaasumoottoreita valmistavalle Wärtsilälle on kuljetettu Vaasaan maanteitse moottoreiden koeajoon ja tuotekehitykseen tarvittavaa maakaasua jo kolmentoista vuoden ajan. Wärtsilä koeajaa moottorit maakaasulla Maakaasu matkaa LNG:nä putkiverkon ulkopuolelle Maakaasun matka Vaasaan alkaa Porvoon Kilpilahdesta, jossa sijaitsee AGA:n omistama ja operoima LNG:n tuotantolaitos. Laitoksen tuotevarastosäiliöiden viereen on ajanut rekka, jonka kyljestä erottuvat selvästi isokokoiset kirjaimet LNG. Kyseessä on toinen Gasumin kahdesta nesteytetyn maakaasun kuljetusrekasta, jotka otettiin käyttöön helmikuun alussa. Rekan kuljettaja Kiitosimeon Oy:n Veijo Kaasinen on aloittanut säiliöperävaunun täyttämisen jäätävän kylmällä LNG:llä. AGA:n laitoksella maakaasun lämpötilaa lasketaan nestemäisen typen avulla -160 asteeseen, jolloin kaasu nesteytyy ja puristuu kuudessadasosaan tilasta, jonka tuote normaalipaineessa kaasumaisena vie. Rekan säiliö vetää noin 20 tonnia LNG:tä ja sen täyttäminen kestää tunnin verran. Lastaaminen on melko suoraviivaista. Kun maadotus ja lastauslinjat on kiinnitetty sekä linjat typetetty, avaan vain lastausventtiilit ja annan pumpun hoitaa loput. Toki koko lastauksen ajan täytyy tarkkailla mittareita ja paineita, Kaasinen kuvailee. Ammattikuljettajat ratissa Vaikka Veijo Kaasinen saa rekan lastauksen kuulostamaan yksinkertaiselta, ei kuka tahansa voi tarttua LNG-rekan rattiin. Kiitosimeonilla LNG:n kuljettajat on koulutettu erikseen. Perehtyneisyyttä edellytetään niin lastaus- kuin myös tuotteen purkupäässä. Tien päällä rekan ajo ei suuresti eroa muiden suurten yhdistelmien ajamisesta. Varovaisesti tähän tulee suhtautua kuten kaikkeen muuhunkin kuljettamiseen. Erityispiirteensä tuo ainoastaan kuljetettavan tuotteen nestemäinen olomuoto. Säiliötä ei koskaan lastata ihan täyteen, joten neste elää hieman, mikä tuntuu ajaessa, Kaasinen analysoi. Kun säiliö on täytetty ja lasti punnittu, suuntaa Veijo Kaasinen rekan keulan kohti Vaasaa. Matkan puolivälin kieppeillä ohitetaan muun muassa Ikaalisten kaupunki, joka on tällä hetkellä Suomen maakaasuverkon läntisin piste. Tästä eteenpäin kaasutoimitukset hoituvat kumipyörien avulla. Turvallisuus tärkeää Wärtsilän Vaasan tehtaille Gasumin rekka saapuu seuraavana aamuna. Auton lasti puretaan tehtaan kaasukentän laidalla oleviin LNG:n tuotevarastosäiliöihin. Säiliöiden vieressä olevalla höyrystimellä LNG palautetaan kaasumaiseen muotoon ja jaellaan putkiverkkoa pitkin käyttökohteisiin tehdasalueen sisällä. Tällä hetkellä meillä on kaksi 15 tonnia vetävää säiliötä. Varastointikapasiteettia on tarkoitus lisätä lähitulevaisuu- 6 Gasetti\n7 AGA:n LNG:n tuotantolaitos aloitti toimintansa vuonna Gasum rakentaa nykyisen, kapasiteetiltaan pieneksi jääneen laitoksen viereen merkittävästi suuremman LNG:n tuotantoyksikön ja tuotevaraston. Tuotanto uudella laitoksella käynnistyy kesällä dessa, kertoo Wärtsilän koeajon automaatiopäällikkö Bengt Holm. LNG:n purkamisen aikana kiinnitetään erityistä huomiota turvallisuuteen. Alue on esimerkiksi rajattu lippusiimalla. Paikalla on rekan kuljettajan lisäksi koko ajan myös yksi Wärtsilän työntekijä, joka vastaa venttiilien avaamisesta kaasukentällä. Toimitusvarmuus kohdallaan Wärtsilä tarvitsee maakaasua Vaasan tehtailla valmistettavien kaasumoottoreiden testaukseen ja tuotekehitykseen. Koska maakaasua ei ole saatavilla putkiverkon kautta, on ainoa vaihtoehto toimittaa kaasu paikalle LNG:nä. Näin on tehty vuodesta 1996 saakka, jolloin kaasumoottoreiden valmistus aloitettiin Vaasassa. Kaasuputken puuttuminen ei ole estänyt toimintaamme täällä Vaasassa. Toki putkiyhteyttä pitkin tuotu kaasu olisi edullisin vaihtoehto, mutta täällä Vaasassa LNG on ainoa mahdollinen tapa. LNG:n toimitusvarmuus on ollut kohdallaan. Jos ongelmia on ollut, niin asiat on pystytty hyvin ratkaisemaan Gasumin kanssa, Holm kiittelee. Vuonna 2008 Wärtsilän LNG:n kulutus oli noin 720 tonnia. Kaasumoottoreiden tuotannon ollessa normaalitasolla rekkatoimituksia tulee Vaasan tehtaille kaksi viikossa. Noin neljä viidesosaa tehtaalle toimitetusta LNG:stä menee tuotannon koeajoihin ja loput uusien kaasumoottorien tuotekehitykseen. Jatkuu sivulla 8 LNG:n tankkauksessa täytyy käyttää kunnon suojavarusteita myös kesähelteillä. Neste putken sisällä on noin -160 c asteen lämpötilassa. Kiitosimeonin kuljettajalla Veijo Kaasisella on kymmenien vuosien kokemus kuljetusalalta. LNG:n toimittamiseen hän on saanut erityisen koulutuksen. Gasetti\n8 Jatkuu sivulta 7 Sata moottoria vuodessa Koeajaminen on kaasumoottorin valmistuksen viimeisimpiä työvaiheita. Moottori kytketään testauslaitteistoon ja sen toimintaa kokeillaan erilaisilla ajo-ohjelmilla. Tavoitteena on tarkastaa, että moottori toimii odotetulla tavalla tehtaalta lähtiessä. Koeajon viimeisessä vaiheessa, eli niin sanotussa luovutusajossa myös asiakkaan edustaja voi olla paikalla varmistamassa, että moottorin suorituskyky on kunnossa. Gasumin toimittama maakaasu on huomattavasti parempilaatuista, kuin mitä se on monissa käyttökohteissa, jonne moottoreita toimitamme. Siksi meillä on laboratorio, jossa voimme sekoittaa kaasuseoksia ja koekäyttää moottoreita asiakkaan käyttötarpeita vastaavalla seoksella. Wärtsilän Vaasan tehtailla valmistetaan vuodessa noin sata kaasumoottoria. Nämä voidaan jakaa kahteen tyyppiin moottorin toimintaperiaatteen mukaan. Suurin osa on niin sanottuja SG-moottoreita, jotka toimivat ottomoottoriperiaatteella, ja joissa on tavallisen bensiinimoottorin tapaan sytytystulpat. Tämän lisäksi Vaasassa valmistetaan dual-fuel-moottoreita, joissa sytytykseen käytetään dieselöljyä. Kaasuputken puuttuminen ei ole estänyt toimintaamme Vaasassa. Suurin osa SG-moottoreista menee voimalaitoksiin. Dual-fuel-moottoreita myydään myös laivakäyttöön, Bengt Holm kertoo. Pääosa Wärtsilän tuotteista viedään ulkomaille. Tosin löytyy Vaasassa rakennettuja kaasumoottoreita myös Suomesta muun muassa Valkeakoskelta ja Ikaalisista, jossa ne tuottavat sähköä ja lämpöä yhdyskunnan tarpeisiin. Kaasumoottoreille kysyntää Tällä hetkellä kaasumoottoreiden markkinatilanne on maailmalla haastava. Talouden taantuma on kurittanut Suomessa erityisesti vientiteollisuutta, eikä Wärtsiläkään ole jäänyt täysin tämän ilmiön ulkopuolelle. Laivamoottoreiden puolella ollaan taantuman myötä tultu hieman takapakkia. Tilauksia on jonkun verran peruttu. Jos laivaa ei rakenneta, ei tarvita moottoriakaan. Mutta voimalapuolella näyttää vielä hyvältä. Tilauskantakanta on normaalitasolla, Holm toteaa. Katsottaessa pidemmälle tulevaisuuteen Holm uskoo, että kaasumoottoreiden kysyntä pysyy korkealla tasolla. Kaasumoottoreiden vahvin puoli on niiden vähäpäästöisyys. Tämä korostuu jatkossa vielä enemmän, kun päästövaatimukset kiristyvät entisestään. Tämän vuoksi tuotekehityksemme painopisteenä on moottorin hyötysuhteen parantaminen ja päästöjen vähentäminen jopa nykyistä tasoa matalammaksi. LNG (*engl. liqueied natural gas): Lämpötila on noin -160 C. Tiheys nestemäisenä on 421 kg/m 3 ja kaasumaisena: 0,73 kg/m. Yksi tonni LNG:tä vastaa 1370 m 3 maakaasua. Mahdollisia käyttökohteita Suomessa: saaristolauttojen polttoaine, biokaasulaitosten varapolttoaine, liikennekäytön satelliittitankkausasemat kaasuverkon ulkopuolella. Maakaasulla koeajettu kaasumoottori nostetaan siirtolavetilta lopputarkastusta ja viimeistelymaalausta varten. Kuvan 20-sylinterinen maakaasumoottori jatkaa matkaansa Turkkiin. Yksi 20-sylinterinen kaasu moottori tuottaa noin 10 MW sähköä. Wärtsilän koeajon automaatiopäällikkö Bengt Holm uskoo, että kaasu moottoreilla on jatkossa kysyntää erityisesti niiden matalan päästötason vuoksi. 8 Gasetti\n9 TEKSTI JA KUVA: MINNA OJALA Luottamusta luomassa Maakaasua Berliinin katukuvassa. Mainos kannustaa vaihtamaan maakaasu- ja aurinkolämmitykseen ja säästämään näin energiaa. Luottamus oli päivän sana Russian Gas Societyn järjestämässä seminaarissa Berliinissä toukokuussa. Venäjän ja Euroopan unionin energiasuhteita erityisesti kaasun kannalta tarkastelevassa seminaarissa yksi tärkeimmistä puheenaiheista oli tammikuun Ukraina-kriisi syineen ja seurauksineen ja sen synnyttämän luottamuspulan korjaaminen. Venäjän, eurooppalaisten kaasuyhtiöiden ja Euroopan unionin puheenvuoroissa maakaasu oli edelleen tärkeässä roolissa. Saksassa uskotaan vahvasti Nord Streamiin. Russian Gas Societyyn kuuluu 136 Venäjällä toimivaa kaasuyhtiötä. Järjestön puheenjohtajana toimii Valeri Jaszev, joka on Venäjän duuman varapuheenjohtaja ja duuman energia-, liikenne- ja viestintäkomitean puheenjohtaja. Berliinissä Gazpromin puheenvuoron käyttänyt yhtiön varapääjohtaja Aleksander Medvedev ei juurikaan peitellyt närkästystään EU:n toiminnasta Ukrainan kriisin aikana. EU ja tuolloin puheenjohtajana toiminut Tsekki tyytyivät passiivisen tarkkailijan rooliin ja antoi meidän hoitaa kaiken, vaikka Ukrainan kiristystoimet kohdistuivat Gazpromiin, ja välillisesti edelleen EU:n jäsenmaihin. Medvedevin mielestä EU:lla on kaksoisstandardit: se vaatii kaasulle yhtenäistä markkinahintaa, mutta ei ollut valmis tukemaan Gazpromia Ukrainan kaasuhintojen yhdenmukaistamisessa. Medvedev muistutti, että Ukrainan teollisuus on hyötynyt edullisesta kaasusta. Hänen mukaansa Venäjä on kaiken kaikkiaan myynyt kaasua Eurooppaan edullisemmilla hinnoilla kuin kilpailijansa. Öljyn hintapiikki nosti hintaa vain tilapäisesti. Kriisin vaikutus minimoitiin EU-päätöksenteko sai kyytiä myös eurooppalaisilta kaasuyhtiöiltä. Periaatteessa ajatusta yhtenäisistä, avoimista kilpailluista markkinoista pidetään hyvänä, mutta myös kansalliset erot tulisi ottaa huomioon. E.ON Ruhrgasin toimitusjohtaja Bernhard Reutersberg totesi, että EU-parlamentin jäsenet ja kansalliset poliitikot eivät tiedä läheskään tarpeeksi kaasun hinnoittelumekanismeista ja pitkäaikaisten hankintasopimuksien toimintaperiaatteista. EU-komission energia- ja liikenneosaston pääjohtaja Matthias Ruete vastasi Medvedeville, että unioniin kuuluu erilaisia maita, ja luottamus on saavutettava kaikkien kanssa. Ruete kiitti kaasualaa siitä, että se yhteistoimin minimoi tammikuun kriisin vaikutukset. Hän totesi erityisen painokkaasti, että sen kummemmin EU:n tavoitteet, joilla tähdätään ilmastonmuutoksen hidastamiseen, kuin tavoitteet energian tuonnin monipuolistamiseksikaan eivät ole Venäjää vastaan. Taantuma laskee kulutusta Puheenvuoroissa tarkasteltiin myös kansainvälisen talouden taantuman vaikutuksia kaasun menekkiin. Suuntaus on sama kuin Suomessakin: kaasun teollinen käyttö on viime vuoden lopulta lähtien vähentynyt selvästi. GSF Suezin Jean- Marie Dauger arvioi, että kyseessä on tilapäinen, suhdanteesta johtuva pudotus. Energian ja kaasun tarve tulee edelleenkin kasvamaan. Dauger totesi, että monipuolistamista ei pidä ymmärtää vain hankinnan monipuolistamisena, vaan siihen kuuluvat myös vaihtoehtoiset toimitusreitit. Dauger korosti, että siirtoreitti Ukrainan läpi tulee olemaan vielä pitkään Venäjän kaasun pääreitti Euroopaan. Hän arvioi, että ratkaisu löytyy Ukrainan kaasuverkon modernisoinnista, joka hoidetaan Ukrainan, Venäjän ja Euroopan unionin yhteistyönä. Nord Stream etenee Halvan ja "helpon" kaasun aika on ohi. Se kävi ilmi viimeistään Juri Komarovin esitellessä Barentsin alueen Shtokman-hankkeen haasteita. Kaasukenttä löydettiin jo parikymmentä vuotta sitten. Komorov arvioi, että tuotanto Shtokmanin alueella alkaisi vuonna Maakaasu lähtisi sieltä markkinoille nesteytettynä eli LNG:nä. Shtokmanista on luvassa kaasua myös Nord Stream-putkeen, mutta Shtokmanin ja Nord Streamin välille tarvitaan vielä putkiyhteys. Nord Streamiin viitattiin useammassakin puheenvuorossa, yhtiön oman puheenvuoron käytti talousjohtaja Paul Corcoran, joka kertoi ympäristöselvityksistä ja viittasi Itämeren rantavaltioita koskevaan Espoo-prosessiin. Corcoran piti varmana, että hanke etenee aikataulun mukaisesti, ja ensimmäinen putki on käyttövalmiina lokakuussa Talousjohtaja kertoi, että noin 70 prosenttia rahoituksesta hankitaan markkinoilta. Neuvottelut pankkien kanssa alkavat kesällä. Ongelmista huolimatta usko maakaasun rooliin Euroopassa on edelleen vahva. Kaasu ei ole enää yhtä selkeä suosikki kuin aiemmin, ja sekä ydinvoiman että uusiutuvan energian asema on parantunut. Puhtaus ja energiatehokkuus ovat kuitenkin edelleen kaasun valtteja. Kaasun hankinnan monipuolistaminen näkyi Berliinissä ennen kaikkea uusina vaihtoehtoisina siirtoreitteinä. Venäjällä toimivat Wingas ja E.ON korostivat, että yhteistyötä Venäjän kanssa kannattaa kehittää koko ketjussa: niin kaasun tuotannossa, siirrossa, jakelussa kuin myös lopputuotannossa, esimerkiksi voimalaitoksissa. Gasetti\n10 TEKSTI: MINNA OJALA KUVA: TULLI Tullin huumekoirien ilmastotassunjälki pienemmäksi maakaasulla Suomen tullin huumekoirat ovat vaihtaneet pääkaupunki seudulla maakaasukäyttöiseen kulkupeliin. Tullilaitoksen koirakoulu sai maaliskuussa käyttöönsä uuden VW Caddy Kombi -pakettiauton, johon mahtuvat niin työvuoron koirat, koiraohjaajat kuin tarvikkeetkin. Julkiselle sektorille maakaasuautoja ovat tähän mennessä hankkineet kunnat ja maakaasuauto on käytössä muun muassa Kouvolan kiinteistötoimella sekä Lappeenrannassa. Tulli on tienraivaaja valtion viranomaisten joukossa. Tullilaisten käyttäjäkokemuksia hyödynnetään jatkossa koko valtionhallintoa koskevissa ajoneuvohankintojen kilpailutuksissa. Tullia kannusti vaihtoehtoisen, puhtaamman polttoaineen valintaan myös maailman tullijärjestön WCO:n tämänvuotinen ympäristönsuojeluteema. Ympäristön suojelu on Tullin tehtävien ytimessä jo ennestään. Valvomme tuonti- ja vientirajoituksia ja torjum- me sillä vaarallisten aineiden ja tarttuvien tautien pääsyä suomalaiseen luontoon sekä suojelemme uhanalaisia eläimiä ja kasveja kaikkialla. Tullit valvovat myös jätteiden vientiä, tuontia ja kauttakuljetuksia, tullivalvontapäällikkö Erik Dannbäck muistuttaa. Tarkkakuonoiset huumekoirat isäntineen kulkevat maakaasukäyttöisellä autolla. 10 Gasetti Oikea kalusto ja ajotapa Tulli ei toki ole ainoa ympäristötietoinen julkisella sektorilla. Valtion yhteishankintayksikkö Hansel Oy on valmistellut uuden hankintaratkaisun, jolla valtion toimijat voisivat jatkossa valita työssään tarkoituksenmukaiset ajoneuvot diesel- ja bensiinikäyttöisten autojen lisäksi maakaasuautojen, hybridien ja sähköautojen joukosta. Haluamme osaltamme edistää ympäristöystävällistä näkökulmaa julkisissa hankinnoissa, sanoo Hansel Oy:n ajoneuvo- ja kuljetushankinnat -toimialan päällikkö Mika Saarinen. Kaluston vaihto ei yksin riitä. Oikealla ajotavalla voi säästää energiaa ja torjua ympäristönmuutosta. Kilpailutammekin nyt myös taloudellisen ajon koulutusratkaisun koko valtionhallinnon hyödynnettäväksi. Tankkauspaikkoja riittämiin Tulliylitarkastaja Ari Nieminen Tullilaitoksen koirakoululta on innostunut uudesta työkalusta. Meidän työmatkamme pääkaupunkiseudulla kulkevat lentokentältä satamiin ja sieltä koirakoululle Veikkolaan. Maakaasun tankkauspaikkoja on riittämiin. Ja tavallista autoa hajuttomampi meno tietysti sopii tarkkakuonoisille koirillemme, Nieminen arvelee. Tullin huumekoirat tekevät vuosittain noin tarkastusta, joista 400:ssä eli keskimäärin kerran päivässä, löytyy huumeita. Huumeiden ohella Tulli kouluttaa parhaillaan myös tupakkakoiria luvattomien tupakan maahantuontiyritysten paljastamiseen. Suomen tullin toimipisteissä eri puolilla maata työskentelee noin 40 ohjaaja-huumekoiraparia. Periaatteessa huumekoiraksi sopii mikä rotu vaan. Pääosa Suomen tullin huumekoirista on labradorinnoutajia. Vuoden ikäisenä sopivaksi testeissä todettu koira aloittaa opinnot Tullin koirakoululla. Eläkkeelle huumekoira siirtyy keskimäärin seitsemän työvuoden jälkeen.\n11 Energiaratkaisuilla suuri merkitys metsäteollisuuden menestykselle TEKSTI: STEFAN SUNDMAN, ENERGIA- JA YMPÄRISTÖJOHTAJA, METSÄTEOLLISUUS RY KUVA: METSÄTEOLLISUUS RY Metsäteollisuutta koettelee samanaikaisesti globaali rakennemuutos ja vakava suhdannetaantuma. Tässä tilanteessa kustannuskilpailukyvyn merkitys korostuu entisestään. Tulevaisuuden menestyjiä ovat ne yritykset ja tehtaat, jotka toimivat tehokkaasti ja kilpailukykyisesti. Jatkossa myös eri toimintamaiden toimintaympäristöt joutuvat yhtä tiukempaan vertailuun haettaessa optimaalisia olosuhteita. Suomen metsäteollisuudella on hyvät edellytykset selviytyä taantumasta voittajana. Suomessa on korkeaa osaamista ja teknolo giaa sekä moderni tuotantokapasiteetti. Lisäksi yritykset ovat jo sopeuttaneet kapasiteettiaan mittavin toimin sekä parantaneet tuottavuuttaan ja kustannustehokkuuttaan. Metsäteollisuuden toimintaympäristönä Suomi on haasteellinen. Kaikki keskeiset kustannukset energia, kuljetukset, raaka-aine, työvoima ovat nousseet Suomessa kilpailijamaita nopeammin koko 2000-luvun ajan. Tässä juoksussa Suomi on menettänyt kilpailukykyään metsäteollisuuden toimintamaana ja investointikohteena. Hallituksen viimeaikaiset energiapoliittiset ratkaisut heikentävät kilpailuasemaamme edelleen. Hallituksen kehysriihessä tehdyt päätökset nostaa teollisuuden energiaveroja olivat hätiköityjä ja huonosti perusteltuja. Niiden vaikutuksia teollisuuden kilpailukykyyn tai Suomen kansantalouteen ei ole selvitetty. Koska energiavaltainen teollisuus on EU:n päästökaupan piirissä, kansalliset sähkö- ja muut energiaverot pitää kohdistaa päästökaupan ulkopuolisille sektoreille. On kovin lyhytnäköistä viedä poliittisilla päätöksillä pohja pois teollisen toiminnan perusedellytyksiltä Suomessa. Teollisuus maksaa Suomessa jo nyt merkittävästi korkeampaa sähköveroa kuin missään keskeisistä kilpailijamaistamme. Teollisuuden sähkövero ehdotetaan kolminkertaistettavan ja maakaasun vero ne- linkertaistettavan vuodesta Käytännössä siis Suomen fossiilista polttoaineista puhtaimman kilpailukykyä heikennetään eniten. Samaan aikaan lähimmässä kilpailijamaassa Ruotsissa teollisuus on vapautettu sähkön käyttöverosta ja maakaasun verotasoksi ehdotetaan nollaa vuoden 2011 alusta alkaen. Jos näin käy, Ruotsin metsäteollisuus saa noin 240 miljoonan euron kustannusedun. Lyhytjänteisellä energiapolitiikalla on kauaskantoisia vaikutuksia. Energiaintensiivinen teollisuus suunnittelee tulevaisuuttaan kussakin toimintamaassa sen mukaan, kuinka varma se voi olla pitkän aikavälin energian saannista kilpailukykyiseen hintaan. Metsäteollisuuden johtamana Suomesta voi tulla modernin biotalouden suunnannäyttäjä, mikäli tähän pyritään johdonmukaisin toimin. Ala on materiaali- ja energiatehokas uusiutuvien luonnonvarojen käyttäjä sekä johtava uusiutuvan energian tuottaja. Tuotteet on valmistettu uusiutuvasta raaka-aineesta ja ne ovat sekä kierrätettäviä että biohajoavia. Kansallisessa energiapäätöksenteossa on otettava huomioon olemassa olevat rakenteet ja Suomen vahvuudet. Meillä tuotetaan ja käytetään paljon uusiutuvaa energiaa sekä energiantuotantomme on monipuolista ja luotettavalla perustalla. Kustannustehokkuus ja luotettavuus ovat olleet avaintekijöitä energiainfrastruktuurimme menestykseen. Kaikki uudet mahdollisuudet lisätä ilmastoystävällistä energian tuotantoa on syytä hyödyntää, mutta sitä ei saa tehdä tunnustettujen vahvuuksiemme kustannuksella. Esimerkiksi tuulivoiman syöttötarifi maksujen kerääminen metsäteollisuudelta olisi tulonsiirtoa korkean hyötysuhteen bioenergiatuotannolta tuulivoiman tuotannolle. Maakaasu ja sen ympärille rakentunut infrastruktuuri tarjoaa ratkaisuja myös biokaasun hyödyntämiseen ja jakeluun. Nämä ratkaisut ovat hyödynnettävissä, jos tahto vain löytyy. Gasetti\n12 TEKSTI: JUKKA KAIJANSINKKO KUVAT: ARI NAKARI JA PHOTOS TO GO M2010-järjestelmän rakenne julkistettiin Uudistus hinnoittelussa lisää maakaasun käytettävyyttä Gasum julkisti asiakastilaisuudessaan toukokuun alussa uuden hinnoittelu järjestelmänsä rakenteen. M2010 on hyvin pitkälle edeltäjänsä kaltainen. Lisänä on lukuisia joustavia elementtejä, joiden toivotaan parantavan kaasun käytettävyyttä polttoaineena. Maakaasun hinnoittelun rakenne on asiakaspalautteen perusteella todettu pääosin toimivaksi. Näin kehitystyön lähtökohtana on ollut havaittujen ongelmien poistaminen sekä joustavuuden lisääminen, ei niinkään kokonaan uuden hinnoittelujärjestelmän kehittäminen. Asiakkaat ovat myös aktiivisesti osallistuneet kehitystyöhön asiakastyöryhmien kautta, josta kerrottiin Gasetin numerossa 1/2009. Rakenteellisesti hinnoitteluun jakaantuu maakaasun siirtoon ja energiakauppaan ja näiden hinnoittelussa käytettäviin yleistarifi in tai pienkulutustarifiin sekä näitä täydentäviin lisäkomponentteihin. Hinnoittelujärjestelmässä on määritelty myös jälkimarkkinakauppaa. Pienkulutustarifi n voivat valita käyttäjät, joiden vuotuinen kaasun käyttö on alle 50 GWh eli 5 miljoonaa kuutiometriä kaasua ja sopimusteho on pienempi kuin 40 MW. Yleistarifi ssa ostaja voi tilata kaasua vuosituotteena ja kuukausituotteena. 12 Gasetti\n13 Jatkossa maakaasun hinta seuraa nopeammin muiden polttoaineiden hintojen kehitystä. Maakaasun kilpailukyinen hinta on tärkeää erityisesti metsäteollisuudelle, joka on merkittävä maakaasun käyttäjä Suomessa. Siirron hinnoitteluun ei ole tulossa muutoksia, vaan muutokset kohdistuvat energiamaksun osuuteen. Uusi hinnoittelujärjestelmä astuu voimaan ja se on voimassa neljä vuotta. Energiaindeksin rakenne muuttuu Maakaasun energiahinta on sidottu muiden polttoaineiden eli raskaan polttoöljyn ja hiilen hintaan sekä Tilastokeskuksen julkaisemaan kotimarkkinoiden perushintaindeksiin, joka seuraa sähkö-, kaasuja lämpöhuollon ja jäähdytysliiketoiminnan kehitystä Suomessa. Maakaasun energiahinnan laskennassa sovelletaan näiden kolmen indeksin kuuden kuukauden keskiarvoja. Energiahintojen kehittymistä Suomessa on kuvattu Tilastokeskuksen tuottamalla E40-indeksillä. Tilastokeskus korvaa E40-indeksin uuden toimialaluokituksen TOL2008 mukaisella indeksillä D35. Indeksissä painorakenteita on muutettu siten, että lämmöntuotannon sekä sähkön tuonnin painoarvo on kasvanut, kun taas sähkön Nordpool-hinnan painoarvo on laskenut. M2010-hinnoittelujärjestelmässä siirrytään käyttämään kyseistä indeksiä. Toisena muutoksena indeksoinnissa on se, että h-arvon sekä E40 (D35) laskennassa viive indeksien sovellusarvojen ja kuukausiarvojen välillä lyhenee kahdesta kuukaudesta yhteen kuukauteen. Tämä on mahdollista, koska Tilastokeskus toimittaa h-arvon aiempaa nopeammin. Jatkossa maakaasun hinta seuraa siten nopeammin muiden polttoaineiden hintojen kehitystä. Vuosituotteen rinnalle kuukausituote Maakaasun maahantuonnissa eräänä rajoitteena on vuorokautinen maksimiosto, minkä takia uutena hinnoitteluperusteena M2010:ssa on maakaasun käytön tasaisuus. Tätä varten lanseerataan ns. vuosituote, jossa asiakas tilaa kiinteän vuotuisen tehon. Hinnoittelun perustana on jako siirtohintaan ja energiamaksuun. Hinnoittelukomponentit ovat samoja kuin M2006:n yleistarifissa eli tehomaksu ja kaasun käyttömäärään perustuva energiamaksu. Vuosituotteen tehomaksu on nykyisen M2006:n yleistarifi a alhaisempi. Kuukausituote vastaa nykyistä M2006:n yleistarifi a. Alhaisemmasta tehomaksusta johtuen vuosituote tulee olemaan kuukausituotetta halvempaa. Samassa yhteydessä energiamaksun yksikköhinnat yhtenäistetään. Lisää joustavuutta tehon määrittelyyn Kuukausituotteessa asiakas tilaa kuukausikohtaisen tehon. Aiemmin asiakkaalla oli mahdollista muuttaa tilaamaansa tehoa neljä kertaa vuodessa. Jatkossa kuukausituotteessa asiakas voi muuttaa tilaustehoaan 20. päivään mennessä ennen alkavaa kuukautta. Tämän toivotaan tuovan kaivattua joustavuutta asiakkaille, joille on ollut vaikeaa arvioida kaasun tarvettaan ennakkoon. Muutoksia hinnastoihin Gasum vahvistaa siirron hinnaston vuosittain mennessä, mikä on sama periaate kuin voimassa olevassa hinnoittelujärjestelmässä. Muutoksena on se, että energiakaupan hinnasto on jatkossa erillinen dokumentti ja se on voimassa toistaiseksi. Mahdollisista muutoksista ilmoitetaan kolme kuukautta ennen niiden voimaantuloa. Jälkimarkkinakauppa tunnin päähän Sekä Gasumin että Kaasupörssin asiakkaiden toiveena on ollut saada jälkimarkkinakauppa sekä Gasum Plussa -kauppa toimimaan tunnin päähän kaupantekohetkestä nykyisen kahden tunnin sijaan. Tätä varten tarvitaan muutos työ- ja elinkeinoministeriön maakaasukauppojen tiedonvälitystä ja tasehallintaa koskevaan asetukseen. Tämän muutoksen toivotaan lisäävän asiakkaiden mahdollisuutta käydä jälkimarkkinakauppaa sekä Gasum Plussa -kauppaa. Lopullinen versio M2010-hinnoittelujärjestelmästä sekä siirron ja energiakaupan hinnastot julkistetaan elokuun lopussa asiakastilaisuudessa. Samassa yhteydessä julkistetaan hinnoittelujärjestelmään liittyvät ehdot. Gasetti\n14 TEKSTI: JOHANNA PELTO-TIMPERI KUVAT: TIMO JAKONEN JA JUKKA ISOKOSKI Biokaasu uusiutuvaa ja puhdasta energiaa Biovakka ja Gasum alkavat yhdessä tuottaa biokaasua liikennepolttoaineeksi. Biokaasua voidaan puhdistettuna ja paineistettuna siirtää maakaasuverkostossa. Yritykset suunnittelevat ensimmäisen yhteisen tuotantolaitoksen rakentamista Nastolaan. Jyrki Heilä uskoo, että biokaasun tuotantoa tullaan lähitulevaisuudessa lisäämään voimakkaasti. Biokaasu on aidosti kotimainen ja uusiutuva energianlähde, jonka tuotannossa syntyvää kiinteää ainesta voidaan käyttää maanviljelyksessä kierrätysravinteena. Gasum on hankkinut vähemmistöosuuden Turussa ja Vehmaalla toimivasta Biovakka Suomi Oy:stä. Yritys tuottaa biokaasua ja lannoitteina käytettäviä kierrätysravinteita maatalouden ja teollisuuden sivuvirroista eli biohajoavista jätteistä ja lietteistä sekä puhdistamolietteistä. Nykyinen tekniikka soveltuu myös energiakasvien hyödyntämiseen kaasuntuotannossa. Biovakka on biokaasun laajamittaisen tuotannon uranuurtaja Suomessa. Ensimmäinen tuotantolaitos valmistui Vehmaalle 2004 parinkymmenen viljelijän yhteistyönä. Vehmaan laitos käyttää pääraaka-aineena maataloudesta syntyviä lietteitä. Viime vuoden lopulla Turussa otettiin käyttöön moderni biokaasulaitos, joka tuottaa yhden megawatin sähköä valtakunnan sähköverkkoon tunnissa. Laitoksen tarvitsema energia tuotetaan myös itse. Turun laitos käyttää raaka-aineena Turun Kakolan ja lähialueen kuntien jätevedenpuhdistamojen lietteitä. Laitoksen jätteidenkäsittelykapasiteetti on tonnia. Biokaasu on kokonaan kotimainen, uusiutuva ja CO 2 -neutraali polttoaine, jonka avulla pystytään vähentämään ilmakehän kasvihuonekaasupäästöjen määrää. Biokaasu sopii hyvin Suomen ilmasto- ja energiastrategiaan, jonka tavoitteena on uusiutuvien ja biopohjaisten polttoaineiden energiakäytön lisääminen. Suomi on sitoutunut EU:n tavoitteeseen, jonka mukaan 10 prosenttia liikennepolttoaineista on uusiutuvia vuonna 2020, toteaa energiakaasujen liiketoimintayksikön päällikkö Pasi Torri Gasumilta. Biokaasua syntyy biologisessa hajoamisessa Biokaasun valmistus perustuu luonnolliseen, biologiseen hajoamiseen hapettomissa olosuhteissa. Liete kuljetetaan meille autoilla, ja massa menee sellaisenaan kolmeksi viikoksi mädättämöön. Vapautuva metaani otetaan talteen ja varastoidaan kaasukelloon. Kiintoaines ja neste erotetaan myös massasta. Kiinteän aineksen ph muutetaan lannoitteeksi sopivaksi. Neste menee puhdistamoon, tiivistää Biovakan hallituksen puheenjohtaja Jyrki Heilä prosessin pääpiirteet. Talteenotetusta metaanista tehdään höyryn avulla sähköä ja lämpöä oman laitoksen käyttöön ja sähköverkkoon. CHP-yksikkö tuottaa sähköä noin 35 prosenttia ja lämpöä noin 50 prosenttia. Biovakka myy kaasun Höyrytys Oy:lle, joka vastaa energian tuotannosta. 14 Gasetti\n15 Esimerkiksi kompostointiin verrattuna biokaasun tuotanto on mädättämällä tehokkaampaa ja lopputuotteet saadaan monipuolisesti käyttöön, toteaa Heilä. Gasum jatkojalostaa biokaasun liikennekäyttöön Gasumin ja Biovakan suunnitelmissa on saada biokaasu laaja-alaisesti jakeluun maakaasun tankkausverkoston kautta, tulevaisuudessa kaasuautot kulkevat puhtaan ja uusiutuvan biokaasun voimalla. Ensimmäinen maakaasu-suomen alueelle rakennettava biokaasulaitos on suunnitteilla Nastolaan. Jos rakentamaan päästään ensi vuonna, olisi laitos käyttökunnossa vuonna Maakaasuverkoston läheisyyteen on tarkoitus rakentaa neljä laitosta. Biovakalla on Nastolan laitoksen lisäksi hankkeet vireillä Lapualla ja Jämsänkoskella. Biokaasu pitää puhdistaa liikennekäyttöä varten ja paineistaa siirtoa varten. Biokaasussa on metaania noin 65 prosenttia ja liikennekäyttöä varten kaasussa pitää olla tasaisesti 95 prosenttia metaania. Yhteistyön roolijaossa me tuotamme biokaasun ja Gasum jalostaa sen liikennekäyttöön sopivaksi, toteaa Jyrki Heilä. Olemassa oleva maakaasuverkosto kykenee vastaanottamaan kaiken biokaasun ja jakelemaan sen liikennekäyttöön verkossa jo olevien ja tulevien tankkausasemien kautta, jatkaa Pasi Torri. Puhdas ja uusiutuva polttoaine Heilän ja Torrin mielestä biokaasu soveltuu erinomaisesti liikennekäyttöön. On taloudellisesti kannattavaa ja ympäristöystävällistä jalostaa jätteet uusiutuvaksi liikennepolttoaineeksi. Bensiini- ja dieselkäyttöisiin autoihin verrattuna bioja maakaasuautot pienentävät olennaisesti typenoksidi- ja pienhiukkaspäästöjä. Biokaasun hiilidioksidipäästöt ovat laskennallisesti nolla. Tariffeja tarvitaan, mutta niiden pitää olla oikeudenmukaisia kaikille biopolttoaineille, miettii Jyrki Heilä ajankohtaista energiapoliittista keskustelua. Biokaasun syöttötarifin pitäisi tukea yhtälailla myös liikennekäyttöä, painottaa Pasi Torri. Biovakassa on oltu tyytyväisiä siihen, että Gasumin kautta on voitu syventää ja laajentaa yhteistyötä esimerkiksi viranomaisiin päin. Lisävoimat tulevaisuuden polttoaineen tunnetuksitekemisessä ovat tarpeen. Kiinnostus biokaasuun onkin viimeaikoina lisääntynyt muun muassa tiukentuneiden päästötavoitteiden takia. Biovakan Turun biokaasulaitos otettiin käyttöön loppuvuodesta Gasumilla ja Biovakalla on suunnitteilla vastaavanlainen laitos Nastolaan, maakaasuverkoston läheisyyteen. Pyöreän kaasukellon takana on kaksi reaktoria eli siiloa, joissa mädätetään biohajoavaa ainesta. Biokaasulaitoksesta ei synny hajuhaittoja, koska vastaanotettava liete puretaan autoista alipaineistetussa hallissa. Pasi Torrin (vas.) ja Jyrki Heilän tavoitteena on tuottaa biokaasua kaasuautojen polttoaineeksi. Turussa biokaasulaitoksen CHP-yksikkö tuottaa sähköä ja lämpöä laitoksen omaan käyttöön ja sähkö- ja kaukolämpöverkkoon. Laitoksen energiateho on 3 MW. Gasetti\n16 Kaasugrilli kuumenee nopeasti, lämpö on tasainen ja sitä on helppo säätää. Rosmariininippu toimii hyvin grillaussutina. Hyvät raaka-aineet, kunnolliset laitteet ja suunnittelu ovat Loisto Cateringin Jyrki Lahden ja Markku Tuomisen mielestä grillauksen kolme tärkeintä asiaa. Kaasugrillillä valmistuvat niin vihannekset, kevätkananpojat kuin perunavartaatkin. TEKSTI: JOHANNA PELTO-TIMPERI KUVAT: MARKKU OJALA Nyt alkoi Grillaus on miesten puuhaa. Toimitusjohtaja Jyrki Lahti ja keittiöpäällikkö Markku Tuominen ovat huomanneet, että kun grillin pystyttää esimerkiksi yritysjuhlien ruokailualueelle, alkaa sen ympärillä parveilla miehiä. Ensin kysytään, onko se Weber ja toiseksi, saadaanko me noita. Grillintuoksu lisää odotuksia ja antaa lisäarvoa juhlaan, tiivistää Markku Tuominen. Gasetin lukijoille ammattilaiset ehdottavat grillattavaksi nieriää ja sen lisukkeeksi parsasalaattia ja tillicremeä. Kuvauspäivänä kaasugrillissä valmistui kevätkananpoikaa, lammasmakkaraa, parsaa ja muita vihanneksia sekä perunavartaita. Toisessa grillissä nieriäilee savustui hitaasti ja lempeästi. Kaasugrilli on oiva laite Markku Tuomisen mielestä kaasugrilli on oiva laite kesäjuhlien järjestäjälle, koska se ei tarvitse voimavirtaa. Jos maakaasuliittymää ei ole tarjolla, käytetään nestekaasua pullosta. Grilli kuumenee nopeasti, sen lämpöä on helppo säätää ja isommissa grilleissä on ritilät, joissa voi ruokaa pitää lämpimänä. Ammattilaisgrilleissä on myös infrapunasäteilijät ja sähkökäyttöiset vartaat. Jyrki Lahti kertoo Loisto Cateringin toiminnan painottuvan yritystilaisuuksien ruokailun järjestämiseen. Yksi alkaneen kesän isoimmista tilaisuuksista on Madonnan konsertin VIP-teltan cateringtarjoilu. Toisaalta juhlaillallinen voidaan kattaa myös vain kahdelle. Tärkeintä on hyvä ruoka. Meillä ei ole valmiita menuja, vaan jokainen tilaisuus suunnitellaan ainutkertaiseksi. Olemme kokkilähtöinen catering. Grillaus on yksi tapa erottautua muista. Grillisesonki on alkukesästä juhannukseen ja toinen kausi on elokuussa. Varsinkin yritykset järjestävät paljon tapahtumia elokuussa, toteaa Jyrki Lahti. Hän kertoo, että grillauskurssit ovat suosittuja. Kursseja järjestetään hengen ryhmille. Kurssilla oppii niksejä ja saa kokeilta apua ja ohjausta. Grillaus ei ole ihan helppo laji. Grillaus onnistuu, kun on malttia mukana. Raaka-aineet tulee ottaa valmiiksi esille, koska grillatessa ei voi välillä juosta sisälle, sanoo Markku Tuominen. Hyvä ruoka on aina trendikästä Markku Tuominen ja Jyrki Lahti toteavat, että kesän grillaustrendeissä voi noudattaa skandinaavisia puhtaita makuja tai ottaa lisäelementtejä pohjois-afrikkalaisesta keittiöstä. Grilliin voi laittaa kypsymään nieriää, karitsan lihavartaita ja tuoremakkaroita. Kasvissyöjille voi grillata vuohen- 16 Gasetti\n17 Grillintuoksu lisää odotuksia ja antaa lisäarvoa juhlaan. TILLICREME 1 dl smetanaa 1 nippu tilliä sitruunankuorta sitruunanmehua 3 4 tippaa tabascoa suolaa valkopippuria Vatkaa smetana vaahdoksi, lisää hienonnettu tilli, raastettu sitruunankuori ja loput mausteet. KEVYESTI SAVUSTETTU NIERIÄ 1 2 kokonaista nieriää suolaa pippuria tillin oksia (jää cremestä) foliota Loisto Catering haluaa erottautua muista. Markku Tuominen (vas.) ja Jyrki Lahti suunnittelevat jokaiseen tilaisuuteen ainutkertaisen tarjoilun. Grillaus on kesällä suosittua esimerkiksi yritysten järjestämissä tilaisuuksissa. grillauskesä! juusto-rucolaquesadilloja tai vihannesvartaita. Helpon ja maukkaan grilliaterian lisäkkeen saa varhaisperunoista tehdyistä vartaista. Trendeistä puhutaan ehkä liikaakin. Hyvä ruoka on aina trendikästä. Pitää olla hyvät raaka-aineet, kunnolliset valmistusvälineet, homma pitää suunnitella etukäteen, miettii Markku Tuominen ja lisää, ettei aavistus taitoa ole haitaksi. MAAKAASUGRILLIT LÄMPIÄMÄÄN Gasumin valikoimassa on maakaasukäyttöisiä grillejä, jotka sopivat talouksiin, joissa on maakaasuliitäntä. Grilli on kätevä ottaa käyttöön. Gasum on virallinen Weber-maakaasugrillien jälleenmyyjä. Markkinoilla on kaksi maakaasulla toimivaa mallia: Genesis E-310 ja Genesis E-320. Hinnat ja ominaisuudet ovat samat kuin vastaavilla nestekaasugrilleillä. Maakaasugrillin edut: kaasu ei koskaan lopu kesken grillauksen, maakaasu on noin 50 prosenttia halvempaa kuin nestekaasu, pullojen roudaaminen on historiaa. Valtuutetun kaasuasentajan on helppo liittää grilli kaasun jakeluverkkoon, jos kiinteistössä on maakaasuliittymä. Kuivaa avattu nieriä talouspaperilla, suolaa ja pippuroi päältä ja sisältä. Laita tillicremestä jääneet tillin varret kalan sisälle. Kääri foliosta pitkulainen nyytti kalan sisälle niin, että kala pysyy pystyssä uivassa asennossa. Laita savustuspurut kuumaan savustuspönttöön (savustavaan grilliin) ja anna savun muodostua 2 3 minuuttia eli siihen asti, kun savu ei ole enää keltaista. Aseta kalat pönttöön ja savusta minuuttia kunnes kalan selkälihat tuntuvat pehmeiltä nahan päältä sormella painettaessa. Kala kypsyy vielä hieman savustuspöntöstä ottamisen jälkeen. GRILLATTU PARSASALAATTI Vihreää ja valkoista parsaa 2 3 kpl/ruokailija salaattia 1 rs kirsikkatomaatteja 1 pieni nippu kevätsipulia limeä balsamicoa oliiviöljyä parmesanlastuja suolaa pippuria Kuori parsat ja leikkaa tyvestä puinen osa pois. Grillaa parsoja grillissä kunnes ne ovat notkean kypsiä, jäähdytä ja leikkaa viistosti siivuiksi. Mausta siivut limen mehulla, suolalla ja pippurilla. Leikkaa kevätsipulit ja tomaatit siivuiksi sekä revi pesty salaatti. Asettele kaikki ainekset tarjoiluastiaan kerroksittain ja mausta balsamicolla ja oliiviöljyllä juuri ennen ruokailua. Gasetti\n18 GasumPROkoulutuksessa puhdasta asiaa TEKSTI: JOHANNA PELTO-TIMPERI KUVAT: TAPANI LEPISTÖ Gasumin Hyvinkään toimipisteen uusissa koulutustiloissa on syksystä lähtien järjestetty räätälöityä GasumPRO-koulutusta jälleenmyyjille, asentajille, suunnittelijoille, jakeluyhtiöille ja omalle henkilökunnalle. Laitetekniikkaan painottuva koulutus on osoittautunut tarpeelliseksi. Huhtikuun lopulla Hyvinkään huoltokoulutustilassa oli keskittynyt tunnelma, kun Kangasalan Putkilämpö Oy:n Seppo Vuorinen ja Jouni Lehtonen, Kotkan Lämpö- ja Vesityön Olli Laiho ja Jani Honkonen sekä Lappeenrannan Energian Matti Soljasalo tutustuivat maakaasukäyttöisten kondenssikattiloiden ohjelmointiin ja huoltoon. Kattiloita säädettiin millimetrin tarkasti ja tulos mitattiin savukaasuanalysaattorilla. Kouluttajina olivat Pauli Hakanen ja Harri Mielonen Gasumilta. Syynättävinä olivat Oertilin GVR 140 Condens ja GMR Condens -mallit. Kyseinen Gasum- Pro-koulutus oli kaksipäiväinen kokonaisuus, jossa oli sopivassa suhteessa teoriaa ja käytännön harjoittelua. Keskusteluissa käytiin läpi kentällä esiin tulleita tilanteita. Käytännön koulutusta Seppo Vuorinen ja Jouni Lehtonen tulivat kurssille päivittämään tietojaan. Tampereen seudulla on maakaasu ollut käytössä jo yli 30 vuotta eli polttoaine ja laitteet ovat miehille ennestään tuttuja. Laitteita asennetaan nyt aikaisempaa enemmän. Nämä ovat helppoja ja siistejä asentaa ja huoltovapaita, miehet tuumivat. Vaikka koulutuksen yhtenä osa-alueena oli kondenssikattilan purkaminen ja uudelleen kasaus, olivat Vuorinen ja Lehtonen sitä mieltä, ettei maakaasukattiloita ole tarvinnut asennuskohteissa koskaan kokonaan purkaa huoltotöiden takia. Tavoitteenamme on, että edustamamme kaasulaitteet asennetaan oikein, niiden käyttöön saadaan opastusta ja huolto toimii. Koulutuksessa onkin tärkeää se, ettei asentajien tarvitse harjoitella asiakkaan luona, vaan laitteet käydään läpi täällä. Esimerkiksi ohjelmoinnissa säädetään kattila niin, että se palaa mahdollisimman puhtaasti, jotta päästöt saadaan kohdalleen, totesi Harri Mielonen. Monia käyttökohteita GasumPro-koulutus- ja valmennusohjelma on tärkeä osa Gasumin tarjoamaa kokonaispalvelua, johon kuuluu maakaasun toimittamisen lisäksi erilaisia laitekokonaisuuksia, lämmitys- ja kaasulaitteita sekä asennus- ja huoltopalveluja. Esimerkiksi kondenssikattiloita on tarjolla omakotitalojen lämmityksen ja veden lämmityksen lisäksi pienien ja suurien teollisuushallien ja toimistojen lämmitykseen. Gasumilla on myös suuriin kiinteistöihin soveltuvia ratkaisuja. Gasum Energiapalvelut on toteuttanut esimerkiksi 4,5 MW:n lämpökeskuksen, jossa on kondenssikattilat. Laitevalikoimassa on lisäksi rakennustyömaiden lämmittimiä. Kotitalouksille ja suurkeittiöille on tarjolla liesiä, grillejä ja terassilämmittimiä. Niin pieniin kuin suuriinkin halleihin löytyy lämmitysratkaisu ilmalämmit-mittimistä ja mustaputkisäteilijöistä, joiden asennukseen ja huoltoon voi kouluttau-tautua Hyvinkäällä, toteaa tuotepäällikkö Petri Nikkanen. 18 Gasetti\n19 Huhtikuussa kaasukäyttöisten kondenssikattiloiden ohjelmointiin tutustuivat Seppo Vuorinen (vas.), Jouni Lehtonen, Harri Mielonen, Olli Laiho, Jani Honkonen, Matti Soljasalo ja Pauli Hakanen. TEKSTI: SARI SIITONEN MAAKAASURAHASTON NEUVOTTELUKUNNAN SIHTEERI Gasumin maakaasurahaston apurahat jaettu Gasum Oy:n maakaasurahaston apurahojen saajat julkistettiin Tekniikan edistämissäätiön 60-vuotisjuhlassa 27. toukokuuta. Eikä pidä unohtaa maakaasun liikennekäyttöä. Tankkausverkosto laajenee koko ajan. Tankkauslaitteet voi hankkia myös kotiin tai yritykseen, jos on maakaasun jakelualueella. Tuotekoulutuksessa voidaan hyödyntää yhdessä Maakaasuyhdistyksen kanssa varustettua RoadShow-vaunua, jossa on kondenssikattila, kaasuliesi ja -grilli ja kotitankkauslaitteet. Vaunun avulla esitellään maakaasun käyttömahdollisuuksia erilaisissa yleisötilaisuuksissa ja tapahtumissa. Vaunun voi tilata Maakaasuyhdistyksen kautta. Järjestelmällisiä koulutuspaketteja Petri Nikkanen ker- too Gasumilla olevan käytössä monta erilaista koulutuspakettia. Paikallisjakeluyhtiöille ja suunnittelijoille tarkoitettua materiaalia tehdään parhaillaan ja koulutukset alkavat loppukesästä. Savukaasuanalysaattori näyttää, että kondenssikattilan palokaasujen lämpötilat ovat alhaiset maksimitehollakin. Hiilidioksidi on säädetty 9 prosenttiin. Petri Nikkasen mielestä on tärkeää, että yhtenäisessä, mutta eri käyttäjäryhmille muokatussa GasumPRO-koulutusohjelmassa on mukana niin teoriaa kuin käytännön harjoittelua. Hyvinkään toimipisteessä on uudistetut, asianmukaiset laitekoulutus- ja luentotilat. Maakaasualaa ei voi opiskella ammattiin valmistavissa oppilaitoksissa, joten monesti esimerkiksi rakennusten teknisiin piirustuksiin ei huomata suunnitella maakaasulle sopivia ratkaisuja. On harmillista, jos tehokas ja puhdas energiavaihtoehto jää vaille huomiota koulutuspuutteen ja tietämättömyyden takia, toteaa Nikkanen. Tavoitteenamme on, että edustamamme kaasulaitteet asennetaan oikein, niiden käyttöön saadaan opastusta ja huolto toimii. Hyvinkään koulutustiloissa on mahdollista tutustua useisiin laitteisiin ensin teoriassa luokassa ja huoltokoulutustilassa oikeassa ympäristössä. GasumPro-koulutuskonseptin avulla voidaan tulevaisuudessa toteuttaa monipuolisesti Gasumin koulutus- ja valmennusohjelmia. Olemme kasvattaneet voimakkaasti jälleenmyyjäverkostoa, joten koulutustakin tarvitaan lisää. Tärkeää myös se, että oman talon väkeä koulutetaan säännöllisesti, painottaa Petri Nikkanen. Gasumin maakaasurahastosta myönnettiin viisi apurahaa, arvoltaan yhteensä euroa. Nyt apurahat painottuivat maakaasun energiatehokkaaseen käyttöön ja päästöjen vähentämismahdollisuuksiin. Petri Uusi-Kyynyn tutkimusryhmä TKK:lla tutkii hiilidioksidin ja rikkivedyn liukoisuuksia amiini/vesi-seoksiin. Tutkimuksen tuloksia voidaan soveltaa esimerkiksi biokaasun puhdistuksessa käytettävien absorptiokolonnien mitoitukseen. Ismo Roiha tekee Lappeenrannan teknillisessä yliopistossa väitöskirjatyötä HiTAC-poltosta (High Temeperature Air Combustion, liekitön poltto) ja sen soveltuvuudesta energiantuotantoon. Polttoprosessin tutkimista varten on rakennettu koelaitteisto, jolla tutkitaan muun muassa maakaasun ja biokaasujen HiTAC-polttoa. Markus Rautanen tekee VTT:llä väitöskirjaa kiinteäoksidipolttokennojen kennostokehityksestä. Tavoitteena on suunnitella ja valmistaa ensimmäinen suomalainen kiinteäoksidipolttokennosto. Tämän teknologian merkittävin etu verrattuna muihin polttokennoteknologioihin on mahdollisuus hyödyntää vaikeasti saatavan ja käsiteltävän vedyn sijaan perinteisiä polttoaineita, kuten maakaasua. Kim Talus tutkii oikeustieteen alaan kuuluvassa väitöskirjatyössään pitkien maakaasusopimusten roolia EU:n energiamarkkinoilla. Talus tarkastelee erityisesti tukkumarkkinoiden sopimuksia sekä huoltovarmuuden ja markkinoiden avaamisen välistä tasapainoa. Marjut Penttinen tekee TKK:lla diplomityötä aiheesta Exergiahäviöiden minimointi polttoprosessin entropian generointia vähentämällä. Tutkimuksessa pyritään itsepaineistuvan polton avulla lisäämään polttoaineen palamisesta saatavaa hyödynnettävissä olevaa energiaa eli exergiaa. Teknologiaa hyödyntämällä paineen aikaansaamiseksi ei tarvittaisi kompressoria, mikä parantaisi maakaasukombiprosessin hyötysuhdetta selvästi ja vähentäisi hiilidioksidipäästöjä. Lisätietoja: Gasetti\n20 TEKSTI: JOHANNA PELTO-TIMPERI KUVAT: JUKKA ISOKOSKI Vuoden gasumlaisen valintaperusteissa todetaan, että Arto Riikonen (vas.) on vuosien saatossa levittänyt väsymättömästi hyvää sanomaa maakaasusta. Onnittelijoina Antero Jännes ja Anne Poikolainen. sinunkaupat ARTON kanssa Vuoden gasumlainen Arto Riikonen tietää kaiken maakaasusta Ei tarvitse edes arvata, kun kysytään, kuka tietää Suomessa eniten maakaasusta. Vuoden gasumlaisen valintaperusteissa todetaankin, että asiakaspalvelupäällikkö Arto Riikonen on pitkän linjan maakaasulainen, todellinen pioneeri. ki osa-alueet ovat tulleet jotenkin tutuiksi. 40 kaasuvuotta tuli täyteen helmikuussa. Riikonen on ollut mukana monissa kaasualan kehityshankkeissa, viimeksi LNG- ja liikennekäyttö-projekteissa. Olen saanut elää kaasumaailmassa erittäin rikasta elämää. Riikosen työpiste on Espoossa, mutta työ vie hänet ympäri Suomea ja maailmaa. Matkapäiviä kertyy vuodessa yli sata. Arto Riikonen on itse mielissään valinnasta. Hän ei uskonut, että jatkuvasti reissussa oleva myyntimies saisi työyhteisöltä tunnustuksen. Uolevi-patsaan hän on pokannut Neste-aikoinaan. Vuoden gasumlainen 2009 julkistettiin Huollon Paikassa toukokuussa. En ole kovin sosiaalinen. Nyt täytyy varmaan skarpata kaverisuhteissa ja osallistua käytäväkeskusteluihin. Mutta eikös se sovikin parin vuoden päästä eläkkeelle jäävälle, toteaa Arto Riikonen ilkikurisesti. Gasetin lukijat tuntevat Arto Riikosen humoristisista, mutta asiantuntevista Arton palsta -kirjoituksista. Gasumin omien julkaisujen lisäksi hänen artikkeleitaan on ilmestynyt runsaasti alan lehdissä. Kyllä minut aika hyvin tunnetaan. Sen huomaa messuilla, kun niin monet käyvät tervehtimässä. Maakaasua Arto Riikonen on tehnyt tunnetuksi laskujensa mukaan yli esitelmä- ja koulutustilaisuudessa. Riikonen on tuttu ja värikäs puhuja oppilaitoksissa, korkeakouluissa, asiakastilaisuuksissa, Martta-kerhoissa ja seminaareissa. Kun opettaa, oppii itsekin. Potkua tekniikasta Tekniikka on kiinnostanut Riikosta pikkupojasta lähtien. Kotitilalla oli vain yksi hevosvoima ja sekin hevosessa, joten tekniikkaa piti lähteä opiskelemaan maailmalle. Kun nuorelta insinööriltä kysyttiin, onko hän kiinnostunut nestekaasusta, oli vastaus varma. Tietysti kiinnosti, vaikken edes tarkkaan tiennyt, mitä se tarkoitti. Kaikki uusi oli mielenkiintoista. Nyt Arto Riikonen kutsuu itseään kaasualan sekatyömieheksi, koska alan kaik- Onnellinen ukki Arto Riikosella on kaasualaan muutaman kuukauden lyhyempi suhde kuin vaimoonsa, johon hän tutustui Pohjois-Karjalassa vuonna Perheeseen syntyi kaksi tytärtä. Olin 70-luvulla kiireinen, eikä lapsille jäänyt tarpeeksi aikaa. Nyt olen onneksi saanut toisen tilaisuuden, toteaa vajaan vuoden ikäisen, 1,5-vuotiaan ja 2,5- sekä 4,5-vuotiaiden lasten ukki. Nuorille, kiireisille isille voi neuvoa, että kannattaa varata aikaa myös lapsille. Se tilaisuus menee nopeasti ohi. Vapaa-aikanaan Arto Riikonen golffaa, moottorikelkkailee ja ajaa moottoripyörää. Lapsuuden kotitila Pohjois-Karjalassa on loma-asuntona. Teen puutöitä, ja nyt olen saanut tehdä lastenlapsille puuleluja, kertoo Arto Riikonen, joka on rakentanut lapsille myös piparkakkutaloa muistuttavat leikkimökit. 20 Gasetti


Mårten Westerlund viides poikien liikkuvan maalin normaalijuoksuissa Vierumäellä, Suomelle joukkuehopeaa – Suomen Ampumaurheiluliitto ry\nMårten Westerlund viides poikien liikkuvan maalin normaalijuoksuissa Vierumäellä, Suomelle joukkuehopeaa\nMårten Westerlund ampui viidenneksi liikkuvan maalin ilmakiväärin poikien normaalijuoksujen MM-kilpailussa Suomen Urheiluopiston Vierumäki Areenassa tiistaina 25. elokuuta. Westerlund tähtäsi 559 pistettä ja jäi neljä pistettä pronssimitalista. Sami Heikkilä oli 555 pisteellä seitsemäs ja Tomi-Pekka Heikkilä oli 551 pisteellä kahdeksas. MM-kultaa voitti Venäjän Mihail Azarenko 578 pisteellä, MM-hopeaa Unkarin Laszlo Boros 571 pisteellä ja MM-pronssia Venäjän Aleksander Naumenko 563 pisteellä. Venäjän pojat voittivat joukkuekilpailun ME-tuloksella 1702 pistettä. Neljä pistettä ME-tulosta parantaneessa joukkueessa ampui Azarenkon ja Naumenkon lisäksi Juri Dovgal (561). Suomi laukoi hopeaa 1665 pisteellä.\nRaseborgs Skyttaren 20-vuotias Mårten Westerlund ampui ilmakiväärillä 559 (282+277) pistettä normaalijuoksujen kilpailussa. Hän oli viides ja jäi neljä pistettä pronssimitalista.\n– Hitailla juoksuilla oli pitänyt saada enemmän pisteitä. Nopeatkin juoksut menivät alakanttiin. Ammuin nopeilla juoksuilla kolme seiskaa, joilla tuloksesta lähtee yhdeksän pistettä. Ammunta ei vain oikein lähtenyt kulkemaan. Pitäisi ehtiä treenaamaan enemmän, Westerlund totesi.\n– Tavoitteenani oli ampua yksi mitali ilmakiväärillä. Torstaina on vuorossa pienoiskiväärin sekajuoksut. Se on taas uusi kisa.\nPojat kilpailevat liikkuvan maalin MM-kisassa vielä pienoiskiväärin seka- ja normaalijuoksuissa. Sekajuoksut ovat ohjelmassa torstaina. Normaalijuoksujen hitaat juoksut ammutaan perjantaina ja nopeat juoksut lauantaina.\n– Ei se kisa mennyt niin kuin piti. Hitaat juoksut levisivät ihan käsiin. Sarjan aikana yritin kaikilla tavoilla muuttaa ammuntaani, jos se olisi lähtenyt sitä kautta, Sami Heikkilä arvioi 555 (273+282) pisteen kilpailuaan. Kymppi-64:ää edustava 16-vuotias kangasalalainen Heikkilä sijoittui seitsemänneksi.\n– Vaikka hitaiden juoksujen jälkeen oli huono fiilis, nopeisiin juoksuihin oli helppo lähteä. Eipä ollut mitään paineita.\nSamin isoveli Tomi-Pekka Heikkilä ampui ilmakiväärin normaalijuoksuissa 551 (288+263) pistettä. 19-vuotias Tomi-Pekka oli hitaiden juoksujen (288) jälkeen toisena, vaikka ampuikin toisella sarjallaan yhden kuutosen. Nopeilla juoksuilla hän putosi tuloslistalla kahdeksanneksi.\n– Nopeat juoksut eivät lähteneet kulkemaan millään – tuli kymppien puute. Nopeilla juoksuilla osumat olivat ihan ympäri taulua, totesi Tomi-Pekka Heikkilä.\n– Yritin ampua nopeat juoksut rennosti, mutta ammunta oli väkinäistä. Nopeiden juoksujen ammunta harmittaa.\nKymppi-64:ää edustava Tomi-Pekka Heikkilä voitti uransa ensimmäisen henkilökohtaisen mitalin eilen maanantaina, kun hän ampui ilmakiväärin sekajuoksuissa kolmanneksi.\nLiikkuva maali, ilmakivääri, 60 ls (normaalijuoksut), pojat: 1) Mihail Azarenko Venäjä 578 (291+287), 2) Laszlo Boros Unkari 571 (287+284), 3) Aleksander Naumenko Venäjä 563 (288+275), 4) Juri Dovgal Venäjä 561 (285+276), 5) Mårten Westerlund Suomi 559 (282+277), …7) Sami Heikkilä Suomi 555 (273+282), 8) Tomi-Pekka Heikkilä Suomi 551 (288+263).\nLiikkuva maali, ilmakivääri, 60 ls, joukkuekilpailu, pojat: 1) Venäjä 1702 ME-tulos (Mihail Azarenko 578, Aleksander Naumenko 563, Juri Dovgal 561), 2) Suomi 1665 (Mårten Westerlund 559, Sami Heikkilä 555, Tomi-Pekka Heikkilä 551), 3) Ukraina 1660.


KAVERISUHTEIDEN SOLMIMINEN AIKUISIÄLLÄ - Starbox KAVERISUHTEIDEN SOLMIMINEN AIKUISIÄLLÄ\n19.8.2018 klo 15:41 Suvi Tilaa blogi\nLapsena sitä oli niin helppo tutustua uusiin ihmisiin, kun ei ollut minkäänlaisia ennakkoluuloja toisesta saati epävarma olo itsestä. Ei edes tullut mieleen pohtia, että tykkääköhän se toinen musta tai pitääkö se ihan outona, jos menen tuntemattomana juttelemaan. Näin aikuisena sitä on paljon suurempi kynnys lähteä tutustumaan uusiin ihmisiin saati solmimaan syvällisempiä kaverisuhteita.\nMeidän kotikadulla oli useammassa perheessä saman ikäisiä lapsia, joten puuhailtiin melkein aina yhdessä. Yhdestä heistä tuli mun lapsuusajan paras kaveri, kenen kanssa leikittiin käytännössä koko ajan. Mulla on pienestä pitäen ollut vain muutama läheisempi ystävä ja enemmän sitten niitä tuttuja/kavereita. En oo oikein ikinä osannut keskittyä ylläpitämään useampia kaverisuhteita - ehkä osittain syynä on niin nuorena aloitettu parisuhde, joka vei suurimman osan ajasta. Tiedä sitten..\nOlen toisaalta aina viihtynyt hyvin myös yksin, koska tarvitsen paljon aikaa omille ajatuksille. En siis edes voisi kuvitella hengailevani koko ajan jonkun kanssa, koska sosiaalinen kanssakäyminen on myös henkisesti rankkaa. Etenkin silloin, jos kyseessä ei ole ihminen kuka tuntee mut läpikotaisin.\nVaikea sanoa, että olenko enemmän intro- vai ekstrovertti - ehkä kuitenkin kallistuen hivenen introvertin puoleen. Onkohan se myös yksi syy siihen, että on vaikea solmia syvällisempiä kaverisuhteita? Kaverisuhteet, joista on muodostunut jotain enemmän, ovat yhden käden sormilla laskettavissa. Se on tarvinnut sitä, että ollaan toisen kanssa täysin samalla aaltopituudella ja siten todella samanlaisia ajatusmaailmoineen.\nTiedän, etten ole ainoa kuka pohtii tällaisia asioita, koska ollaan juteltu kavereiden kanssa ihan samasta asiasta. Ei sitä ihminen kaipaa kymmeniä hyviä ystäviä (enkä edes usko sen olevan mahdollista ajan takia), mutta jokaisella meistä tulisi olla edes muutama sellainen ihminen, kenelle soittaa ja ketä nähdä.\nTämä aihe on pyörinyt mielessäni koko kesän ajan, koska olen päässyt tutustumaan töissä niin moniin mahtaviin tyyppeihin! Muutamien kanssa ollaan nähty vapaa-ajalla ja uskon, että nähdään myös jatkossa vaikka työt pian loppuvatkin. Olen taas pitkästä aikaa tuntenut kuuluvani joukkoon, joka on mielettömän ihana tunne, koska Savonlinnassa mulla ei ollut kuin yksi kaveri. Ystävät <3